Landaredia eta Animaliak - Ayuntamiento de Doneztebe / Santesteban - Doneztebeko Udala HOME\nLandaredia eta Animaliakz.12342016-08-02T09:06:40+00:00\nDoneztebeko ibai-ertzetan bizi den landaredia haltzadiak dira. Ibai-ertzaren aldaparen arabera, lerro bakarra osatzen dute topografia malkartsuetan edo, ibarra zabaltzen bada, hainbat metrotan hedatzen dira zabalean. Haltzaz gain, oilakarana, sahats-hauskara eta ahuntz-sahatsa, hosto zabaleko lizarra eta mendi zumarra egoten dira. Haltzadia hein batean edo erabat hondatua dagoen tokiak zuhaixkek hartzen dituzte. Honako hauek, besteak beste: intsusa beltza, hurritza, arkakaratsa, masusta eta, batzuetan, ezpela.\nIbaian eta inguruan bizi diren ugaztunak, ordea, honako hauek dira: ipurtatsa, lepahoria, lepazuria eta azkonarra. Inguruko basoetan ez dira falta katagorria, satitsu txikia, Millet satitsua eta lursagu gorria. Basurdeak eta orkatzak bertan ibiltzen direla ere ezagun da, haiek utzitako arrastoei esker.\nEta honako hauek dira bertako hegaztiak: martin arrantzale ikusgarria, buztanikara zuri eta horiak eta txikiagoak diren beste anitz, hala nola kaskabeltz txikia, txantxangorria, birigarro arrunta, uda-txirta, pitxartxar burubeltza, garrapoa, gerri-txori arrunta eta amilotx mottoduna. Harraparien artean, aztorea, zapelatz arrunta, urubia, eta mirotz zuria, azken hori landa eta belardien gainean hegan. Okilen artean, okil berdea, okil handia eta okil txikia daude.


Mutilekin ikasten ohituta - Ahotsak.eus\nMutilekin ikasten ohituta Medikuntzako fakultatean ikasten hasi zenean, Maria Luisa zen emakume bakarra. Maria Luisa ez zen kikiltzen mutilen artean, Errepublika garaian eskolan ohituta zegoen mutilekin batera ikastera. Francoren garaian, ordea, bereizi egin zen mutilen eta nesken arteko heziketa. Orduan izandako gutun erromantiko batzuen istorioa kontatzen du.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan TOL-044-032 kodeko bideoa nahi duzula aipatzea: ahotsak@ahotsak.eus\nMedikuntzako fakultatean ikasten hasi zenean, Maria Luisa zen emakume bakarra. Maria Luisa ez zen kikiltzen mutilen artean, Errepublika garaian eskolan ohituta zegoen mutilekin batera ikastera. Francoren garaian, ordea, bereizi egin zen mutilen eta nesken arteko heziketa. Orduan izandako gutun erromantiko batzuen istorioa kontatzen du.\nGaia(k): Familia eta harremanak » Bikote kontuak » Ligatzea , Aisia » Kultura » Irakurzaletasuna , Ohiturak eta bizimodua » Hezkuntza » Eskola , Ohiturak eta bizimodua » Hezkuntza » Goi mailako ikasketak\nOndarretako kartzelako kontuak\nOspitaleko eskolan ikasitakoa


Ikasbil euskara-ikaslearen atari berria Sustatu.eus - Teknologia albisteak\nIkasbil euskara-ikaslearen atari berria\nEskarne Lopetegi - HABE\n2006-02-16 : 08:02\nHABEk Ikasbil euskara-ikaslearen atari berria garatu du, ikasleek euskara ikasteko baliabideak eta informazioa esku-eskura izan ditzaten.\nIkasbil atariak, batetik, orain arte sakabanaturik zeuden euskara-ikasleentzako zerbitzuak interface bakar batera bildu ditu, eta, bestetik, euskaltegi eta ikasleei baliabide egokiz hornitzeko bitarteko arin eta dinamikoagoak eskainiko.\nAtari honetan, euskara-ikasleak ikas-baliabide ugari aurkituko ditu bilatzaile eraginkor baten bidez, ikasleak bere beharren arabera aisa eskura ditzakeenak. Egun, 8.000 eduki didaktikotik gora daude atarian (idatziak, entzungaiak, bideoak, ariketak, sekuentziak\n), denak irizpide didaktikoz katalogatuak (euskara-maila, helburu didaktikoa\n) eta on-line egiteko moduan jarriak.\nHorrezaz gain, euskara-ikasleak bere ikas-prozesuan baliagarri izango zaizkion bestelako baliabideak ere aurkituko ditu, HABEk berak sortu edo bideratuak, eta baita euskara-ikasleen komunitateak berak sortuak ere, hala nola, irrati-nobelak, denbora-pasak, ipuinak\nAtari honek informatu ere egingo du: euskaltegien eskaintzaz, deialdien ezaugarriez, matrikulazio epea\nEta euskarazko kultur emanaldi eta ekintzen berri ere emango du atariak, euskara-ikasleak bere beharrak direnak direla erabateko zerbitzua jaso dezan.\nAtari osoa software librea erabiliz garatu da (Apache, MySQL, Jetspeed) eta mmbase eduki kudeatzailea erabiliz eguneratzen da.


EHUko Irakasle Eskolako ikasleekin elkarlana – Euskal Wikilarien Kultur Elkartea\nData: 18 Abe\n2018ko otsailaren amaieran hasi eta apirilaren amaierara arte, Unibertsitateko ikasleak Wikipediako editore bilakatuko dira berriz ere. Donostiako Irakasle Eskolako 4. mailako ikasleak dira, eta, guztira, 25-30 lagun inguru izango dira Wikipedian trebatuko direnak, Haur Literatura irakasgaia landuko dutenak, hain zuzen ere. Horretarako, jakina, formakuntza jasoko dute, eta EWKEko kideak izango dira formakuntza hori eskaintzeaz arduratuko direnak. Otsailaren 27an jasoko dute ikasleek lehen ikastaroa. Baina badakizue… Wikipedian, entzuten baino gehiago, eginez ikasten da! Artikulugintzan hasi eta… orduan sortzen baitira galderak eta zalantzak. Martxoaren 13an izango dute, ikasleek, zalantza horiek argitzeko parada, bigarren topaketa edo lantegi bat egingo baita EHUko campusean bertan. Topaketa horretan ere, EWKEko kide bat izango dute bidelagun.\nLiburutegietan, azkenik, Wikipediako artikulu horiek sortu, editatu eta eguneratzeko funtsak topatuko dituzte ikasleek. Eta funts edo material horiek (liburuak, aldizkari espezializatuak, DVDak…) bilatzen ikasteko, liburuzainen laguntza jasoko dute. Ikasleek Donostiako Fermin Calbeton kaleko Haur Liburuaren Dokumentaziogunera jotzen dute horretarako (martxoaren 5erako aurreikusi dugu lehen bisita). Honela, EHUko ikasleek Wikipediako artikuluak zuzen dokumentatzeko eta artikuluetan erreferentziak txertatu ahal izateko bibliografia eta datuak biltzen dituzte Dokumentaziogunean. Zeregin horietan, esan bezala, Liburutegiko lantaldearen laguntza izaten dute gazteek. Eskola-egun bat baliatzen dute lehen bilaketak egiteko, eta hortik aurrera, eskolaz kanpo ere, sarri jotzen dute ikasleek Dokumentaziogunera, Wikipediako artikuluetarako bibliografia topatzeko edo bestelako gaien inguruko kontsultak egiteko eta aholkuak eskatzeko.\nEta zer da, orain arte, ikasleek landu dutena?\n2016an, esaterako, Mariasun Landaren Txan fantasma, Bernardo Atxagaren Chuck Aranberri dentista baten etxean edota Anjel Lertxundiren Tristeak kontsolatzeko makina bezalako artikuluak landu ziren, eta baita hainbat euskal idazle eta ilustratzaileren artikuluak ere. Hona hemen ikasleek 2016an sortu eta landutako artikuluen zerrenda osoa ikusteko lotura.\n2017an, aldiz, literatura unibertsaleko klasikoetara jo zuten ikasleek. Honela, Ahatetxo itsusia, Babar edota Edurnezuri-ri buruzko artikuluak sortu eta landu zituzten, besteak beste (IKUS artikuluen zerrenda osoa).\n2018rako lan-ildoak ere zehaztu ditugu, dagoeneko. Datorren urtean, Euskal Haur Literaturako hainbat pertsonaia landuko dira Wikipedian, hala nola Pello Añorgaren Pottoko, Bernardo Atxagaren Xola, Juan Kruz Igerabideren Jonas, Kirmen Uriberen Garmendia edota Patxi Zubizarretaren Usoa pertsonaiak.\nLaster emango dizuegu ikasleek egindako lanaren berri.


MERKATARITZARI ZUZENDUTAKO DESBERDINTZAPEN PROGRAMA “SINGULAR DENDAK” OSTEGUNEAN ORDIZIAN - ORDIZIAKO UDALA\nHonen interesa kontutan harturik parte hartzeko gonbidapena luzatzen die Udalak herriko dendariei\nOrdiziako Udalak, Gipuzkoako Merkatarien Federazioaren laguntzarekin, “Singular dendak” desberdintzapen programaren aurkezpen jardunaldia antolatu du herriko merkataritza sektorearentzat.Jardunaldia datorren ostegunean, ekainak 15, arratsaldeko 15:00tan burutuko da D´elikatuz Zentroan (Andra Mari kalea 24) eta ordu bateko iraupena izango du. Gipuzkoako Merkatarien Federazioko bi ordezkarien presentzia izango dugu, zeintzuk Gipuzkoako Foru Aldundiaren laguntzarekin garatzen ari diren ekimen hau aurkeztuko dute, honetara Ordiziako Udala batu delarik.\nEredu hau 4 zutabetan oinarritzen da: Saltokiko pertsonak, produktua, salmenta puntua eta komunikazioa. Helburua, saltokiaren lehiakortasun hobekuntza izango da, desberdintzapen kodean, hiru atalen mesedean; dinamizazioa, balorizazioa eta sektorearen posizionamendua.\nAurkezpen honetan ekarpenak jaso eta proiektu honetan elkarlana sustatzea espero du Udalak.


Nire ArcGIS ikastaroaren Gajes - Geofumadak\nMartxoak, 2010 ArcGIS-ESRI, kolektore GIS, Bidaia\nEsan zidaten neure burua garatzen ari zela prestakuntza ArcGIS 9.3-ren erabileran, distantzia, denbora gutxi eta ikasleen lanbideak direla eta modu ertain izugarriarekin. Orain ondorio batzuk uzten dizkizuet:\nNahiko nuke dena hain erraza izan dadin. Prestakuntza emango balu, irakatsi Venezuelatik ekarritako adibide batekin eta kito; baina prozesua gauzatu nahi bada, jendeak lan egin behar du.\nZaila da proiektu bat ezartzea norberaren eguneroko jarduerekin bat ez etortzea.\nAgian hau ez da gertatuko, baina zailagoa izango da irakastea nahi ez duten pertsonen irakasteko.\nInteresgarria, iruzkin gehiago gabe.\nZalantzarik gabe, Manifold erraz inplementatzeko software bikaina da. Orain faltan botatzen dut, bi eguneko txandetan sistema bat funtzionatu dezakezu, buelta handirik gabe.\nHona hemen konparazio labur batzuk:\nErosi ahal bada, ezin baduzu egin, nahi duzuna egin eta ez jarri zure arazoak U $ 300 dolar eta ez liskarrak\nGeodatabase bat formatu ... mmm, ArcCatalog, erabiltzaile zertxobait aurreratuentzat, ezaugarri berri bat sortzeko domeinu baten aplikazioari esker. The .map geodatabase bat da, egin karpetak, sortu marrazkiak, aplikatu estiloak, lana!\nCAD datuak, poligonoen eta ezaugarrien artean mugitzen den zientzia osoa Ekarri marrazki berri batera, hauta itzazu, kopiatu + itsatsi geruza eta\nGarbiketa topologikoa ... pixka bat borrokatu ondoren, hobe da DGNa lehenbailehen egitea. Aplikatu negozio tresnak, eta josta zaitez (ahal bada)\nEgin poligonoen batasuna beste geruza batean ... oh my God! Hautatu, kopiatu + itsatsi beste geruzan, bateratu hautapenarekin eta hori da.\nLerroak eta puntuak dituen geruza. Hori ez da onartzen. Egin ezazu eta kitto. Zer ez da erabiltzen ?, geometria poligonoa denean eta haren definizioa eskuragarri ez dagoenean gertatzen delako ... puntu gisa ezarrita dagoelako.\nSartu Excel taulan ... Toroyos izango gara! Lotu taula, aukeratu orrialdea, elkartutako zutabea, eta amaitutakoan!\nKml-rekin lan egitea ... bat ez bada, beste zerbait da. Beste zerbait?\nBidali web orrian ... beste pisto bat, beste ikastaro bat Fitxategia> gorde honela> web orria ...\nTxarra: izaki horiek alkateak irensten uzten badute, non Manifold ezagutzen duten erabiltzaileak aurkituko lituzkete?\nBaina hemen goaz, egun zoriontsuak, egun umoretsuak. Nire seme-alabak hiru asteburutan ia hiru orduko bidaiaz gozatzen. Zope lotzeko geldialdi teknikoa besterik ez.\nEta gainerakoak ... begira librea berriro.\naurreko Post«Aurrekoa Akatsa kurtsorea, Bentley V8i\nNext Post ... nonHurrengo »\n3 erantzun "Nire ArcGIS ikastaroaren Gajes" -i\nArtikulu batzuk interesatzen zaizkit askoz gehiago,\nBenetan, edo zaporea da gurekin. E softwarea ohituta zaude, nahi duzuna edo bestea ezinezkoa dela.\nGoogle itzulpenak berriro gordetzen du bizitza\nLuiz Amadeu Coutinho dio:\nIdatzitakoaren kontrakoa ikusten dut. ArcGIS prestakuntza honetarako ezin hobea izango litzateke. (WEB ez da aplikagarria)\nGehiago esan bezala. Edo gehiago dakizun melhor softwarea. 😀


Udazken-neguko beherapen kanpaina abian da erosketa-bonuen bitartez — Eibarko Udala\nUdazken-neguko beherapen kanpaina abian da erosketa-bonuen bitartez\nGuztira, 40 euroko prezioa duten bonuek erosketetan 50 euroko gastua egiteko aukera emango dute, azaroaren 7tik 30era bitartean. Kanpaina Eibar Merkataritza Gune Irekiak antolatu du eta Eibarko Udalak eta Eusko Jaurlaritzako Ekonomiaren Garapen eta Lehiakortasun Sailak diruz lagundu dute.\nUdazken-neguari ongi-etorria emateko beherapen kanpaina, berriz ere, martxan jarri du Eibar Merkataritza Gune Irekiak, Eibarko Udalaren eta Eusko Jaurlaritzako Ekonomiaren Garapen eta Lehiakortasun Sailren laguntzarekin. 40 euroko prezioa izango duten erosketa-bonuek erosketetan 50 euroko gastua egiteko aukera emango dute. Gaur bertan, azaroak 7, jarri dira salmentan txartelak, agortzen diren arte, Eibar Merkal Gune Irekiko bulegoan (Untzaga 7an, Artola jatetxearen ondoan) eta esku-dirutan edo kreditu-txartelarekin ordain daitezke.\nBonuak azaroaren 7tik 30era bitartean izango dira erabilgarri “Hemen Bai – Aquí Sí” kartela duten establezimenduetan. Guztira, 200 establezimenduk baino gehiagok parte hartzen dute kanpaina horretan. Establezimendu horietatik 150 inguru sektore eta arlo ezberdinetako denda eta zerbitzuak dira, eta beste 50 inguru ostalaritzako establezimenduak. Bonuak pilatu daitezke eta bezeroak nahi izanez gero, bonu bakoitza bi dendatan edo establezimendutan egindako erosketetan zatikatu daiteke, bakoitzean gutxienez 25 euroko erosketa eginda. Hala, gastua erraztu nahi da, izan ere; ostalaritzan ohikoa da gastua 50 eurora ez iristea erosketa bakarrean.\nHiru koloretako bonuak\nKanpainaren aurreko edizioetan ez bezala, oraingoan bonoak bereizteko hiru kolore ezberdin erabili dituzte: dendetan erabiltzeko txartelek kolore gorria dute; ostalaritzan erabiltzeko txartelek, berriz, urdina; eta gasolindegietan ordaintzeko balio dutenek berdea. Bonoa erosteko momentuan bezeroak zein kolore nahi duen azaldu beharko du.\nKanpaina berria aurkezteko prentsaurrekoan hartutako irudia.


Irekia Eusko Jaurlaritza - Gobierno Vasco :: Lide Amilibiak eta Monika Hernandok Ikuspegik antolatutako 'Asiloa eta errefuxiatuak Europan eta Euskadin’ jardunaldian parte hartu dute\nLide Amilibiak eta Monika Hernandok Ikuspegik …\n\nLide Amilibiak eta Monika Hernandok Ikuspegik antolatutako 'Asiloa eta errefuxiatuak Europan eta Euskadin’ jardunaldian parte hartu dute Iturria: Irekia\n\n\njornada_refugio_asilo.png Iturria: Irekia\namilibia_refugiados_01.jpg Iturria: Irekia\namilibia_refugiados_02.jpg Iturria: Irekia\nmonika_refugiados_01.jpg Iturria: Irekia\nGizarte Politiketako sailburuordeak honako balorazio hau egin du: “immigrazioa beharrizan bat da Euskadirako, bai eta aukera bat ere; beraz, immigrazio-politika ausarta antolatu behar da”\nBilbo, 19 06 07\nLide Amilibia Gizarte Politiketako sailburuordeak eta Monika Hernando Eusko Jaurlaritzako Biktimen eta Giza Eskubideen zuzendariak, gaur goizean, Ikuspegi - Immigrazioaren Euskal Behatokiak antolatu duen ‘Asiloa eta errefuxiatuak Europan eta Euskadin’ jardunaldian parte hartu dute. Jardunaldia Eusko Jaurlaritzak Bilbon duen egoitzan izan da.\nAmilibia sailburuordeak jardunaldia Patxi Juaristi, Euskal Herriko Unibertsitateko Bizkaiko Campuseko errektoreordearekin batera inauguratu du, eta Mónica Hernandok honako hitzaldi hau eman du: ‘Erakundeak Euskaditik Europan dagoen asilo eta babes krisiari ematen dion erantzuna’.\nAmilibiak Euskadiko bidean doan migrazioaren fenomeno globalaz hitz egin du, eta honako hau nabarmendu du: “gaur egun, Euskadin bizi direnen % 9,4 jatorriz atzerrikoa da”. Bere balorazioaren arabera, “hiru ideia izan behar ditugu gogoan: immigrazioa egitura-fenomenoa da; immigranteak geratzeko etorri dira, eta Euskadik immigrazioa behar du”. Hori guztia dela eta, sailburuak honako hau azaldu du: “immigrazioa Euskadirako beharrizan bat da, bai eta aukera ere; beraz, immigrazio-politika konprometitua, humanista eta aurreikuslea antolatu behar da, eta horretan ari gara”.\nGizarte Politiketako sailburuordeak 2018-2020rako Herritarren, Kulturartekotasunaren eta Immigrazioaren Eremuan Jarduteko V. Plana nabarmendu du, “funtsezko tresna da, eta oso baliagarria, eremu horretan tartean diren agente guztientzat, ibilbide-orri gisa izan dezaten”. Halaber, Eusko Jaurlaritzak euskal gizarte zibileko instituzio eta erakundeei mahai gainean jarri dien Migraziorako euskal gizarte-itunaren proposamena ere nabarmendu du; horren bidez, “migrazio-erronkari erantzun nahi zaio, pluralismoaren, elkartasunaren eta beharraren ikuspuntutik”.\nBiktimen eta Giza Eskubideen zuzendariak nabarmendu egin du, berari dagokionez, “pertsona errefuxiatuei harrera egiteko ahalmena hobetzeko erantzun integral bat sustatu beharra, bai kopuruari dagokionean, bai kalitateari. Horretarako, espazio kolaboratiboak eta konstruktiboak sustatzea da funtsezko adartzetako bat. “Ezinbestekoa da elkarlan aldeaniztuna ezinbestekoa da. Guztion ongirako solidaritatearen kausa jarri behar da norberaren intereserako begiradaren aurretik” esan du.\n‘Asiloa eta errefuxiatuak Europan eta Euskadin’ jardunaldian, gainera, Elena Sánchez-Montijano CIDOBeko ikertzaile seniorra eta NIEM proiektuko koordinatzailea izan da, eta honako hitzaldi hau eman du: ‘Espainiako asilo-sistema EBren esparruan. Integrazioan buru?’. Gainera:\nElena Valverde CEAR-Euskadikoak, Nahia Díaz de Corcuera Euskadi Gurutze Gorrikoak, Miren Leizeaga Accem-ekoak eta María Urbieta Caritasekoak mahai-inguru batean jardun dute, errefuxiatuekin esku hartzeari buruz\namilibia_gizarte_etorkin_ha... behera kargatu (600 KB)\namilibia_erantzun_solidario... behera kargatu (1000 KB)\nintervencion_amilibia_refug... behera kargatu (7 MB)\nintervencion_hernando_refug... behera kargatu (50 MB)\namilibia_erantzun_solidario... 20 MB\namilibia_gizarte_etorkin_ha... 10 MB\n‘Harrera – Acogida’ erakusketa ireki da Gasteizen Jaurlaritzaren babespean


San Jose plazatxoa (Iruñea) - Wikipedia, entziklopedia askea.\nSan Jose plazatxoa (Iruñea)\nSan Jose plazatxoa Nafarroako hiriburua den Iruñeko Alde Zaharreko plaza bat da.\nErdi Aroko Nabarreria burgua zenan dago, Iruñeko katedralaren alboan.\nPlaza honetan Nabarreria kalea, Salsipuedes kalea eta Redin kaleak bat egiten dute.\nGiro lasai eta atsegineko plaza bat da, zuhaitz eta eserlekuz osatua eta erdian burdin landuzko iturri bat du. Hiruko itxurako azalera du.\nNafarroako Administrazio Publikoaren Institutuaren egoitza\nMoja Karmeldar Oinutsen komentua\nOrriaren azken aldaketa: 22 abendua 2019, 00:20.


Jon Tauste Carballo: «Uste guztien aurka, arrantzale on batek ez du atsedenik hartzen» | Geuria\nJon Tauste Carballo (Basauri, 2001) arrantzale basauriarragaz berba egiteko aukera izan dugu Abusuko ibaiertzean. Taustek bigarren postua eskuratu zuen Peñiscolan jokatutako Casting txapelketa nazionalean eta egun batzuk geroago Frantzian jokatutako Mundu Mailako Txapelketa irabazi zuen Espainiako selekzioarekin\nJon Tauste, ibai ertzean // Geuria\nJon Tauste Carballo (Basauri, 2001) arrantzale basauriarragaz berba egiteko aukera izan dugu Abusuko ibaiertzean. Taustek bigarren postua eskuratu zuen Peñiscolan jokatutako Casting txapelketa nazionalean eta egun batzuk geroago Frantzian jokatutako Mundu Mailako Txapelketa irabazi zuen Espainiako selekzioarekin. 20 urte baino ez dituen arren lorpen handiak erdietsi ditu denbora tarte txikian kirol-arrantzaren esparruan. Abusuko Arrantza eta Casting klubeko kide gazteena dugu basauriarra. Arrainen (eta arrantzale askoren) amesgaiztoa izateaz gainera, naturarekin harremana duten ikasketak bukatzen ari da eta etorkizunean horrekin harremana duten lanetan aritzea gustatuko litzaioke Tausteri. Bizitako mundu mailako txapelketaren esperientziaz eta bere bizimoduaz berba egiteko plazera izan dugu korrokoi, barbo eta, agian, amuarrainen artean, Nerbioi ibaiaren parean.\nJon Tauste, Abusuko ibai bazterrean // Geuria\nLehenik eta behin zorionak, Jon! Nolako sentsazioa izan zenuen itsas arrantzako Espainiako Selekzioa Munduko txapeldun bilakatzean, zu bertako kidea izanik? Ez nuen uste hain ondo egin genuenik, egia esateko! Nazionalean ere bigarren postua eskuratu nuen eta horretarako entrenamendu saio asko egin behar izan ditut: ordu mordoa eman ditut hondartzetan. Txapelketa irabaztean Frantzian Mundu Mailako Txapelketan jokatzeko aukera eskuratu dut.\nNolako probak egin zenituen? Peñiscolan izan zen txapelketa eta lau egun eman nituen arrantzan, lau ordu egun bakoitzeko. Hondartzako arrantza izan zen eta bertan lupiak eta urraburuak arrantzatu nituen. Lehen egunean lehen postua eskuratu nuen, bigarrenean hirugarren postua eta azken bi egunetan bigarren postuak erdietsi nituen.\nEta nazionaletik mundu mailara egin zenuen salto. Hori da, sailkapen horretatik Frantziako Mundu Mailako Txapelketara abiatu nintzen selekzioarekin. Frantzian ere lau egun eman genituen eta esperientzia oso positiboa izan zen egia esateko. Giroa zoragarria izan zen eta asko ikasi nuen bertan: bai arrantzan, bai txankuen esparruan. Bertan lehiatu ziren gainontzeko taldeak maila izugarrikoak izan dira eta asko irakatsi didate.\nZuk 20 urte dituzu eta dagoeneko mundu mailara iritsi zara. Erritmo ikaragarria zurea! Ni berez Basaurikoa naizen arren, familiak etxe bat dauka Errioxan. Bertatik gertu Tiron ibaia igarotzen da. Bertan ikasi nuen arrantza egiten, aitarekin batera. Kanabera batekin loinak harrapatzen genituen eta denborak aurrea egin ahala, zaletasun horrek gero eta gehiago harrapatzen ninduela jabetu nintzen. Konturatu nintzenerako amuarrainak arrantzatzen nenbilen.\nEta hortik Abusuko arrantza elkartera? Handik gutxira lagun batek Abusu Casting Arrantza Elkartean parte hartzera animatu ninduen. Proba egitea erabaki nuen, eta arrantza egiteaz gainera, lehiaketaren munduan murgildu nintzen. Horrela, gaur egun arte.\nEstresa ezagutu al duzu arrantza txapelketetan? Bai, noski. Ibai edo hondartzetara noan bakoitzean pazientzia eta denbora daukat arrantzaz gozatzeko. Lehiaketen mundua, ordea, bestelakoa da: azken batean, arrantza abiadurarekin konbinatzen da eta ordu bitan ahalik eta arrain kopuru handiena arrantzatu behar da.\nGainera, zure modalitateek teknika bereziak eskatzen dituzte. Bi modalitatetan aritzen naiz. Bata euli-arrantza da: galtza-botak jantzita ibaian sartu eta epaileak adierazitako zonalde zehatz batean denbora tarte mugatu batean arrantza egin behar dut. Demagun epaileak hiru ordu ematen dizkidala kilometro bateko distantzian arrantza egiteko. Bada, ibaia goitik behera arakatu behar dut amuarrainen bila, esaterako. Euli bazkak guk geuk eskuz egiten ditugu hegaztien lumekin. Arteari dagokion atala dugu esparru hau.\nBeste modalitatea Sur Castinga da, hondartzan praktikatzen dena. Arrantzale bakoitzak postu finkoa dauka hondartzan, ezin du handik mugitu. Amuaren ondoan beruna jarri eta urrunera doazen jaurtiketak egiten dituzte.\nNolakoak dira zure entrenamendu saioak? Goi-mailako lehiaketan aritzeko ordu asko eman behar dira ibaietan zein itsasoan. Euli-arrantzan amuarrainak arrantzatzen dira bereziki eta horiek ibaietan harrapatzeko (itsasoan ez bezala) epe bat dago urtean. Epe horretatik kanpo arrantza egin behar dut eta horretarako Basauri edo Arrigorriagako ibaira hurbiltzen naiz. Saioak erloju batekin egiten ditut, lehiaketan egongo banintz bezala, ibaian gora eta behera arrantza eginez. Amuarrainak arrantzatzeko denboraldia ez denean barbo eta karpekin egiten ditut entrenamendu-saioak.\nAizu, eta arrainek sufritzen dute? Euli-arrantzan ez dugu arraina hiltzen. Amu txiki bat erabiltzen dugu eta horrek ez du arraina hiltzen. Ohiko amuarekin, ostera, arrainak askotan hiltzen dira, amua irentsi eta ahotik irtetea galarazten baitio, eta amua kentzean sortzen zaizkion zauriek heriotza eragiten diote. Bada, euli-arrantzan ez da halako amurik erabiltzen, eta harrapatutako arrainak ibaira itzultzen ditugu.\nOrain, itsasertzean egon ordez, Nerbioi ibaiaren parean gaude, Abusun. Nolakoa da ibai hau arrantza egiteko? Hemen korrokoiak, karpak eta barboak nagusi diren arren, egia da noizbehinka amuarrainak ere ikusten direla. Duela urte batzuk, ibaia zikin zegoen eta uraren kalitatea ez zen batere ona. Urteek aurrera egin ahala kalitateak onera jo du eta arrain espezie batzuk berreskuratzen hasi gara gure uretan.\nAbusuko arrantza elkartean ibaia garbitzearen aldeko ekimenak egiten dituzue dagoeneko. Urtean jarduera bi antolatzen ditugu Nerbioi ibaian garbiketak egiteko. Horrela, ibaira isurtzen diren hondakinak kendu eta paisaia hobetzen dugu. Elkarteko kideok ahal dugunean eguna adosten dugu lan horiek egin ahal izateko. Kideez gainera, edonor etor daiteke Abusura ibaia garbitzen laguntzera.\nNolako taldea da Abusuko Arrantza eta Casting kluba? 30 arrantzalek osatzen dugu Abusu Casting Kluba eta gaur egun gazteena naiz ni. Gainontzeko arrantzaleek 40 urte inguru dituzte eta oso lagungarria da niretzat, esperientzia handiko pertsonak direlako.\nEsperientzia eta sariak, ikusi dudanez. Taldeak sari ugari irabazi ditu urteetan zehar. ‘Kortxeo’ modalitatean espezializatutako taldea dugu: postu finko batean egonda, amua kortxo batekin jaurtitzen da uretara. Uretan egonik, murgiltzen denean, kanaberatik tiratu eta arrantza egiten dute kirolariek. Modalitate hau ur gozoan edo gazian egin ohi da, eta Abusun bertan praktikatu daiteke. Hori bai, arrantzatzen den arrain nagusia korrokoiak izaten dira.\nEuskal Herrian eta estatu mailan ez daukate ospe onik korrokoiek, baina. Esaten da ur azalean ikusten diren korrokoiek zikinkeria jaten dutela… baina usteak erdi ustel. Hemen begi txarrez ikusten baditugu ere, Frantziako Mundialean nengoela, frantziarrek asko apreziatzen duten espeziea dela ohartu nintzen: jatetxe onenetan korrokoien trontzoak asko saltzen dituzte.\nZein ezaugarri izan behar ditu arrantzale on batek? Jendeak dio arrantza egiteko pazientzia behar dela, baina nik ez dut hori uste. Are gehiago, uste guztien aurka, arrantzale on batek ez du sekula atsedenik hartzen: amu-aparailua leku batean edo bestean jartzen duzu, ibaia goitik behera arakatu behar du…\nArrantza praktikatzera doan duen zonaldearen ezagutza ere izan beharko du, ezta? Jakina! Demagun Abusuko ibaian arrantza egin nahi dugula. Akatsa litzateke hona etorri eta pentsatu barik zuzenean amua botatzea; arrantzale on bat ibaiertzera hurbilduko da, bertako harriak altxatu eta bertan bizi den fauna identifikatu eta horixe bera erabiliko du amuan. Ez dauka zentzurik ibaira jaitsi eta arrainei ogia botatzeak: agian arrainek jaten dituzten larbek ogia jango dute, baina arrainek berez larba horiek jaten dituzte.\nAutoa arrantza egiteko tramankuluz beteta daukazu. Prest dauzkazu edonoiz edonora arrantza egitera joateko ala? Eskerrak auto honetan hau egin dezakedan (barreak). Baina bai! Autoa arrantza egiteko gailu guztiekin prestatuta daukat eta edonora joan behar badut eguraldiaren partea ikusi eta bertara gerturatzen naiz: euria egingo duen ala ez, nolako haizea egongo den, mareen nolakotasuna… aldagai horien guztien arabera leku batera edo bestera mugitu ohi naiz arrantza egitera.\nZer ikasi duzu zuk? Nire ikasketak naturarekin lotuta daude: mendia, ibaiak, hondartzak… Basauriko Kooperatiba ikastetxean batxilergoa egin ostean basogintza kudeaketaren inguruko goi-mailako zikloa egin nuen eta momentu honetan basogintzarekin harremana duen gradu bat egiten ari naiz. Arrantzaz gainera mendira perretxikoen bila joatea, ehiza… naturarekin harremana duten jarduerak praktikatzea gustuko dut.\nBa al duzu arrantza egiteko sasoi gogokorik? Nik uda osteko egunak ditut gogokoen. Eguzkiak eragin izugarria du uraren tenperaturan, eta berez, arrainengan: eguzkiaren beroak eta izpiek arrainak aktibatzen dituzte eta uda osteko egunetan berotasun hori asko igartzen da.\nPosible izatekotan, non gustatuko litzaizuke arrantzatzea? Hego Afrikan aritzea izugarri gustatuko litzaidake. Iazko Sur Casting Mundiala bertan izan zen eta marrazo txikiak arrantzatu zituzten. Bertan egotea itzela litzateke, arrantza, bertakoarekin alderatuta, ezberdina delako.\nEta zer egin beharko zenuke bertara joan ahal izateko? Urte bakoitzean lurralde batean antolatzen dute munduko txapelketa. Aurtengoa Frantzian egin zuten eta hurrengoan Herbeheretan prestatuko dute. Aurten, nazionala La Mangan egingo dute (Murtzia). Bertako txapelketako lehen hiru postuetan sailkatuz gero Herbeheretara joango nintzateke. Esaterako, hiru urte barru Mundiala Hego Afrikan antolatuko balute, nazionalean sailkatuz gero bertara joango nintzateke.\nSailkatuta: Abusu, abusu kasting klub, arrantza, jon tauste


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Letona Agirre, Begoña" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Soldadura eta galdaragintza (Heziketa Zikloa). Erdi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Letona Agirre, Begoña Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Soldadura eta galdaragintza (Heziketa Zikloa). Erdi maila\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Irudi bidezko narraziogintza tailerra iritsiko da Azpeitiko Dinamoa sormen gunera - Urola Kostako Hitza : Urola Kostako Hitza\nIrudi bidezko narraziogintza tailerra iritsiko da Azpeitiko Dinamoa sormen gunera\nTailerrera animatzen diren lagunek irudiak sortzen, desegiten, irakurtzen eta erabiltzen ikastea, irudien gaineko begirada kritikoa hartzea, irudien bidez kontatzeko tresna propioak garatzea eta proiektu propioak nahiz kolektiboak gauzatzea da egitasmoaren sustatzaileen xedea. Hori guztia egiteko eta proiektuak behar bezala egosteko hartuko dituzte bost hilabete. Zabalik dago izena emateko epea.\n“Irudiaren barrunbeetan arakatzeko”. Horretarako eta beste hainbat gauza egiteko eta ikasteko aukera eskainiko du Azpeitiko Dinamoa sormen guneak antolatutako Badirudi irudi bidezko narraziogintza tailerrak. Bost hilabeteko iraupena izango du Badirudik, eta Txakur Gorria sormen kolektiboko kide diren Mariñe Arbeo eta Malen Amenabar ilustratzaileek gidatuko dituzte saioak. Dena den, tailerrak ez du ilustrazioa izango ardatz, irudia baizik. Hau da, irudi mota ezberdinak landuko dituzte narraziogintza ikastaroan: ilustrazioak, argazkiak, collageak… eta horiekin zer egin eta zer kontatu daitekeen ezagutuko dute parte-hartzaileek.\nXabier Gantzarain da Dinamoa sormen guneko kudeatzailea, eta hark azaldu duenez, irudien lanketan trebatu nahi duen pertsona orok eman dezake izena Badirudi tailerrean. Finean, ikastaroa sormenean irudien bitartez murgiltzen hasi nahi eta ausartzen denari dago zuzenduta. Hori bai, 16 urtetik gorako lagunek soilik eman dezakete izena.\nIrudia: tresna indartsua\nBaina, nondik dator narraziogintza tailerra martxan jartzeko ideia? Gantzarainek azaldu duenez, hausnarketa eta kezka zehatz batzuetatik:”Paradoxa badirudi ere, gaur inoiz baino beharrezkoagoa eta, aldi berean, zailagoa da irudi bat sortzea; eta zer esanik ez iruditeria bat sortzea. Garai eta leku bateko jendeari zerbait esango dioten irudiak sortzea da zaila, eta horregatik da beharrezkoa, irudiaren gainean hausnartzea ezinbestekoa den bezala”. Irudia “tresna indartsua” dela uste du Gantzarainek, aukera ugari eskaintzen baititu. “Irudi batekin erakutsi egin dezakegu, iradoki egin dezakegu, baina baita ezkutatu ere. Irudi batekin kontatu egin dezakegu, eta irudi sorta batekin zer esanik ez”, dio. Eta, horretaz jakitun, Badirudi ikastaroan irudiaren “ahalaz eta azalaz” gogoeta egin nahi dute: “Nola egiten da irudi bat? Nola eraikitzen? Nola irakurtzen? Nola jartzen dira irudiak zirkulazioan? Non galtzen dira, eta non pausatzen? Zer kontatzen dugu irudiekin? Zer narrazio osatu daiteke irudien bidez?”. Badirudi tailerrarekin galdera horiei guztiei erantzuna ematen saiatuko dira, hogei astez, ekinez eta eginez.\n“Irudiak dena hartu du aspaldian: dena da irudia, eta denean dago. Irudiak sortzea inoiz baino errazagoa da, auskalo zenbat egiten ditugun egunero, ohartu gabe; prozesua azkarra da, automatikoa kasik. Dinamoko irudiaren eremua automatismo hori deseraikitzeko lekua da, eraikiz deseraikitzeko, prozesua aztertzeko, moteltzeko, geldotzeko, gelditzeraino. Irudiaren barrunbeetan arakatzeko, hankaz gora jartzeko, mundua bere horretan emango duten irudiak baino irudia bere horretan emango duen mundu bat egiteko”, azaldu du Gantzarainek.\nIkasketak, su baxuan\nUgari dira irudi bidezko narraziogintza tailerrari ezarri dizkioten helburuak, eta horregatik eskainiko dizkiote bost hilabete luze. Lan lerro ugarri ukituko dituzte hilabete horietan zehar, hala nola ilustrazio teknika desberdinen aplikazioa eta garapena nahiz irudien irakurketa eta hausnarketa. Egitasmoarekin lortu nahi dutena da parte-hartzaileak irudi bidezko narrazioaren munduan murgiltzea eta kontaera bakoitza irudikatzeko modu egokia hautatzea, baita bakoitzak bere narratzeko modua bilatzea ere. Tailerrera animatzen diren lagunek irudiak sortzen, desegiten, irakurtzen eta erabiltzen ikastea, irudien gaineko begirada kritikoa hartzea, irudien bidez kontatzeko tresna propioak garatzea eta proiektu propioak nahiz kolektiboak gauzatzea da egitasmoaren sustatzaileen xedea. Hori guztia egiteko eta proiektuak behar bezala egosteko hartuko dituzte bost hilabete.\nUrrian hasiko da ikastaroa, eta martxoan amaituko. Sormen tailerrera animatzen diren lagunek asteartero izango dute hitzordua Dinamoko irudiaren eremuan, 18:00etatik 20:00etara bitartean. Tailerraren ordutegitik kanpo Soreasuko sormen gunean lanean jarraitzeko aukera izango dute parte-hartzaileek.\nGehienez, hamabost laguneko taldea izango da irudi bidezko narraziogintza eskolak jasoko dituena. Saioaren gidariek, Arbeok eta Amenabarrek, orotara bi orduko iraupena izango duten 20 saio eskainiko dituzte, eta saio horietako bakoitzean gauza ezberdinak jorratuko dituzte ikasleekin. Gainera, ikastaroan zehar, beste arte diziplina batzuetako artistak edo irakasleak gonbidatuko dituzte Dinamora.\nJoan den irailaren 5ean ireki zuten Badirudi tailerrean izena emateko epea, eta zabalik izango da urriaren 5era bitartean. Soldatadunek 180,00 euro ordaindu beharko dute izen ematea. Soldatagabeek, aldiz, 100,00 euro. Dinamos.eus webunean dago eskuragarri ikastarorako izenemate-orria.


Ile gutxi botatzen duten txakur arrazak | Txakurren Mundua\nZer da txakur ilea Higiene kontua ez ezik, albiste ona da alergia dutenentzat ere, izan ere, jendeak alergia izaten du ilearekin botatzen diren txakurren larruazaleko substantziei. Pertsona horientzat guztientzat, jakin beharko zenuke ilea gutxi botatzen duten txakur arrazak daudela, eta horietako batzuk hipoalergeniko gisa ere sailkatuta daudela.\nEtxebizitza txiki batean bizi bazara eta txakur bat eduki nahi baduzu baina dena ilea eta zikinkeriaz beteta egon nahi ez baduzu, gomendatzen dizugu lasterketa horietako edozein. Txakur txiki edo ertainak dira eta ile gutxi botatzen duten kalitatea ere badute, beraz, eskuilatzea gutxienekoa izango da eta garbiketa ere egin beharko da.\nEl bichon frisa Izaera alaia duen txakur txikia da. Oso jostagarria da, beraz, txakur ezin hobea da etxean ere haurrak baditugu. Bere berokia kizkurra eta motza da, eta ile kizkur mota honek gutxi isurtzen duen kalitatea du; beraz, ez dugu arazorik izango etxeko norbaitek txakurraren alergia izanez gero.\nEl Schnauzer miniaturazkoa Txakurra da, beroki gogorra duena, ile gutxi botatzen duena eta eskuila batzuekin kontrolpean izango duguna. Horregatik alergia kasuan ere arraza ona da. Gainera, ilea udan moztu ohi zaio, beraz, are gutxiago botako du.\nEl poodle Ile kizkur bereizgarria ere duen txakurra da. Izaera ludikoa duen arraza txikiko beste txakur bat, edozein familiarekin ondo nahastuko dena. Zalantzarik gabe, txakur honek alergia dutenentzako ilea aproposa du, izan ere, kizkurra izanik ia ez da askatzen eta eskuilatzean jaso dezakegu.\nArtikuluaren bide osoa: Txakurren mundua » Txakur orokorrak » Ile gutxi botatzen duten txakur arrazak\nHaririk gabeko ilea aipatuko banu, orain 3 hilabete ditu eta agian txakurkumea da, belarriak altxatzen hasten da eta ez zait gustatzen zerbait zuzentzeko


Manuel Asín, Espainiako Dermocosmetikako lehen Katedraren zuzendaria, Elxeko Miguel Hernández Unibertsitatean | Consumer\nManuel Asín, Espainiako Dermocosmetikako lehen Katedraren zuzendaria, Elxeko Miguel Hernández Unibertsitatean\nLaserrezko liposukzioa gorputzeko gune zehatzetarako baino ez da egokia.\nLaser bidezko liposukzioa inbasio minimoko kirurgia da, Espainian sartu berri dena. Esperimentala da oraindik, baina emaitza onak ditu. Tradizionalak baino agresibitate txikiagoa du, eta hainbat abantaila ditu, hala nola min gutxiago hartzen duen ebakuntza osteko aldia, azkarragoa eta gaixoentzat baja-denbora laburragoa. Hala ere, ez da kasu guztietan egokia, gorputzeko gune zehatzetarako baizik. Hala dio Manuel Asínek, Alacanteko Zentro Dermatologiko Estetikoko zuzendariak eta Espainiako Dermocosmetikako lehen katedrako zuzendariak, Miguel Hernández Unibertsitatean.\nPazienteei ulertaraztea laserrezko liposukziotik eta helburu estetikoko beste teknika batzuetatik zer espero dezaketen, horixe da arlo horretan lan egiten duten profesionalen erronka nagusia. “Teknika horien konplikaziorik handiena itxaropen faltsuak dira. Bete ezin dena ez da hitzeman behar. Pazienteari zer lor daitekeen eta zer ez azaldu behar zaio. Ezin da 120 kilogramoko pisua duen saio batean sartu eta Naomi Campbell modeloarekin atera nahi da. Teknika hori ez da obesitate handientzat, gorputzeko atal zehatzentzat baizik”, azaldu du Manuel Asínek modu argigarrian.\n“Ez dago kirurgia honen mugarik, pazienteen pisuagatik, logikagatik baizik. Teknika egokia da liposukzio tradizionala aplika daitekeen eremu zehatzetarako, ez obesitate handietarako”, erantsi du aditu horrek. Gizonezkoetan, eremu horiek papada eta sabela izan daitezke; emakumezkoetan, besoen barnealdea, tratatzeko oso zaila baita, eta gluteoen azpian metaketak. Pertsona horiek argal egon daitezke, baina koipe lokalizatua, menderakaitza eta ezabatzen zaila izan dezakete. Laserrezko liposukzioak koipea selektiboki disolba dezake.\neremu jakinak láser-eu liposucción-eu teknika tradizional


Píldora Formativa sobre Robótica Colaborativa con Nestor Arana en GARAIA parke teknologikoa Robotika Kolaboratiboaren inguruko heziketa-pilula Nestor Aranarekin GARAIA parke teknologikoan - Mondragon Goi Eskola Politeknikoko albisteak - Mondragon Unibertsitatea\nRobotika Kolaboratiboaren inguruko heziketa-pilula Nestor Aranarekin GARAIA parke teknologikoan\nRobotika kolaboratiboaren inguruko saio monografiko bat eskeiniko du GARAIA parke teknologikoak antolatzen dituen 4.0 Heziketa-pilulen baitan.\nNestor Aranak, Goi Eskola Politeknikoko Robotika eta Automatizazio ikerketa taldearen koordinatzaileak, robotika kolaboratiboaren inguruko saio monografiko bat eskeiniko du GARAIA parke teknologikoak antolatzen dituen 4.0 Heziketa-pilulen baitan.\nRobotika kolaboratiboaren kontzeptuak industria-roboten belaunaldi berria bat definitzeko erabiltzen da. Robot hauek gizakiarekin batera lan egiten dute espazio fisiko berbera partekatuz, gaur egungo industria-robotika aplikazio tipikoek eskatzen dituzten segurtasun murrizketarik gabe. Robot belaunaldi berri honen bereizgarritasunen artean malgutasuna, irisgarritasuna eta programatuak izateko erraztasuna azpimarratu daitezke.\nJardunaldiak aspektu teoriko eta praktikoak bateratzen ditu eta beronen helburua da, batetik, Robotika Kolaboratiboa ezagutzera ematea eta, bestetik, industria 4.0 eremu batean berauen aplikagarritasuna ulertzea.\nSaioa iralilaren 21ean izango da, goizeko 9:30retatik aurrera, Arrasateko GARAIA Parke teknologikoan. Nestor Aranak emango du saioa, Iruña tecnologías de Automatización enpresaren lankidetzarekin, zeinek robot batzuk ekarriko dituen jardunaldiaren atal praktikoan erabiltzeko.


Paperezko bitxi argitaragabeak erakusgai izango dira, Ondare Aretoan, lehen aldiz - Uriola.eus\nPaperezko bitxi argitaragabeak erakusgai izango dira, Ondare Aretoan, lehen aldiz\nuriola.eus 2018-11-14 10:16 Kultura-aisialdia Bilbo\nEl Quijote-ren lehen edizioa, munduko lehen atlasa, obra inprimatu batean ageriko euskarazko lehen hitzak eta Euskal Herrian inprimatutako lehen obra (1500eko inkunable bat) dira, besteak beste.\n«Itzaleko ondarea. Ondarea paperean» erakusketan Bizkaiko Foru Aldundiaren Ondare Aretoan (María Díaz de Haro, 11, Bilbo) azaroaren 12tik otsailaren 16ra bitartean ikusgai izango diren obretako batzuk. Europako kultura-ondarea babestu, kontserbatu, ikertu eta zabaldu edo sozializatzea du xede eta doako sarrera izango du.\nXede horiek "Itzaleko ondarea: miradas al patrimonio oculto" deritzon proiektuaren peko ekimen ugariren bidez gauzatu dira, hain ezaguna ez den Bizkaiko kultura-ondarea berraurkitzeko eta ikusarazteko. Ondare horren barruan, Foru Liburutegiko eta Foru Agiritegi Historikoko funtsak daude.\nErakusketa azaroaren 12tik otsailaren 16ra bitartean bisitatu ahal izango da, Ondare Aretoan, eta, haren bidez, ezkutaturik egon den Bizkaiaren paperezko ondare baliotsuaren zati txiki bat kaleratuko da, bai eta etorkizuneko belaunaldietan zaintzearen garrantzia erakutsi ere egingo da. Erakusketako piezak aukeratzeko, kontuan hartu dira piezok duten informazio historikoa eta ia ezezagunak zaizkigun paperezko ondarearen alderdi batzuk, hala nola: paper- edo tinta-motak, tipografiak, azaleztatzea, kaligrafia, eta liburu, aldizkari eta dokumentuetako lerro artean erdi ezkutaturik ageri diren ilustrazioak.\n- Foru Liburutegian gorderik dauden pergaminozko agiriak, XIII. mendearen hasierakoak.\n- Foru Liburutegian gorderik dauden hainbat garaitako kaligrafiak dituzten dokumentuak.\n- Euskal Herrian inprimatutako lehen obra (inkunablea), Arnao Guillén de Brocarrek 1500. urtean inprimatua.\n- Obra inprimatu batean agertutako euskarazko lehen hitzak, 1533koak.\n- Bizkaiaren Foruaren lehen edizio inprimatua, 1528koa.\n- Eskuizkribu ilustratu batzuk, adibidez, Alfontso XI.aren «Privilegio rodado» deritzon obra, 1315ekoa.\n- Pedro de Texeira portugaldar kosmografoak 1636an egindako mapa, Gipuzkoako kostaldea eta Donostiako, Hondarribiko, Pasaiako eta Getariako postuak ilustratzen dituena.\n- Munduko lehen atlasa, Cristóbal Plantinok1588an kalkografia-teknika erabiliz egindakoa.\n- Bilboko lehen egunkaria, 1813-1814koa.\n- El Quijoteren lehen zatiaren edizio printzea, Juan de Cuestak 1605ean inprimatua.\n- Andrés de Pozaren lehen argitalpena, Mathias Marés Bilboko lehen inprimatzaileak 1587an inprimatua.\n- Nicolás Jensonen latinezko Biblia, 1479koa (inkunablea), mudejar estiloko azalak dituena.\n- Athanasius Kircherrek ilustratutako liburua, 1678koa, lurrazpiko mundua erakusten duena.\n2 “Topaketa erotikoak izateko bide berriak urratuko ditugu”\n4 Jai faltaren albo-kalteak\n5 Bizkaiko gazteentzako “Bziber” lehiaketa, Tik Tok eta Instagramen!


Oilasko bolatxoak – On Ekin nutrición y dietética\nOilasko bolatxoak, azalore eta kurri ukituarekin\nAskotan buruan daukagu, oilaskoa modu osasungarrian jateko oilasko paparra plantxan jan behar dugula. Baina prestatzeko modua eta erabiltzen diren osagaiak osasungarriak badira, zergatik ez dugu beste prestaketa modurik probatuko?\nOilasko bolatxoak egiteko\n200g oilasko paparra\nOgi birrindua koilarakada bat\nEsne txorrotada bat\nKurri pixka bat\nLehenengo, elikagaiak prozesatzeko tresna batekin, oilasko paparra, baratxuria, arrautza, ogi birrindua, perrexila, esnea eta gatza birrinduko ditugu masa konpakto bat lortu arte.\nOndoren, bolatxoak egingo ditugu masa horrekin eta plantxara kozinatuko ditugu olio pixka batekin.\nBeste alde batetik, saltsa egingo dugu. Horretarako, kipula, piperra eta azenarioa zatitxotan moztu eta zartakinean salteatuko ditugu. Kolore marroixka hartzen dutenean, ura edo salda gehitu barazkitxoak estali arte, kurri pixka bat gehitu eta dena irabiatuko dugu.\nAzkenik, azalorea prestatuko dugu. Horretarako, zuhaixketan moztu eta irabiagailuarekin pikatuko dugu dena “kuskus” ehundura izan arte.\nOstean, zartaginean baratxuri bat salteatu eta bertara azalore birrindua gehituko dugu, 3 minutuz kozinatu eta prest.\nEgindako hiru errezetak nahastu eta gure platea prest egongo da!\nTxokolatezko mugcake-a Labeko patata/azenarioa


Leioako Udala - Tranbiak Leioan dituen bagoi-tokien obren hasieraren inguruan\n2010-11-18 Tranbiak Leioan dituen bagoi-tokien obren hasieraren inguruan\nEusko Jaurlaritzaren Etxebizitza, Herri Lan eta Garraio Sailak, orokorrean, eta Eusko Trenbide Sareak, bereziki, Leioa-EHU Trenbidearen Bagoi-tokietako obrek izango duten atzerapenaren inguruko iragarkia egin zuten; izan ere, horiek kokatuko diren lurzoruak kutsatuta daudela ikusi da. Horren aurrean, Leioako Udalak gertatutako guztia azaldu eta horien balorazio bat egin nahi du.\n1) Gaur egun indarrean dagoen Gobernuak 2009ko maiatza-ekaina inguruan ekin zion bere ibilbideari.\n2) Administrazio orori bere erantzukizunpekoak diren egitekoei erantzuna ematen hasteko eman ohi zaien 100 eguneko epea igarota, baita zenbait egun gehiago ere, eta Gobernuaren aldetik Leioako Udalarekin kontaktuan jartzeko inolako asmorik ez zegoela ikusita, azken horrek hitzordu bat eskatu zuen dagokion Saileko arduradunekin, Leioa-EHU tranbiaren proiektuaren inguruan zuten asmoa ezagutzeko asmoz.\n3) Bilera hartan adierazi zenez, aurreko Gobernuak bukatuta utzi zuen tranbiaren proiektuari dagokion tramitazio administratibo guztia; orain, beraz, aurrekontua hornitu eta proiektua gauzatu besterik ez zen egin behar (lurrak desjabetu, kalte-ordainak eman, eta obrak burutu).\n4) Era berean, egungo Gobernuak lehenengo fasean denbora aurrezteko asmoa adierazi zion Leioako Udalari, Bagoi-tokietako obrak egiteko 5 milioi euro bideratuko zituela esanez, 2009ko aurrekontutik. Proiektuaren gainerako exekuzioa 2010erako geratu zen, hori gauzatzeko dagozkion kontratazioak egin beharko zirelarik. Udalari orduan esan ziotenaren arabera, une hartan 5 milioi euroak eskura izan arren, ez zegoen Bagoi-tokiak kokatzeko lurzorurik, eta horretarako Udalaren lankidetza eskatu zuen, espresuki.\n5) Udalak bere burua eskaini zuen, lurzoru horien jabe titularrekin beharrezkoak ziren gestio edota kudeaketa guztiak egin, eta lur horiek aurretiaz eman zitzaten, Gobernuaren esku ahalik eta arinen jartzeko. Horren inguruan, bi azalpen egin ziren:\na) Litekeena zela lurzoru horietan historian zehar kutsatutako edota hondatutako lurra gehitu izana, betetze-lan asko, izan ere, portuko lurra erabilita egin zelako, inolako kontrol demokratikorik ez zegoen sasoian.\nb) Lurzoru horien gainean Leioa eta Errekako errepidea eta azken hori Erandiorekin lotzen dituen bidea zegoela eta, ondorioz, bide hori Bagoi-tokien obrak hasi aurretik konpondu egin behar zela, erabiltzaileei kalterik ez eragiteko:\n6) 2009ko amaieran Udalak akordio bat lortu zuen lurzoru horien jabeekin eta, 2010aren hasieran eman zion lur horiek erabiltzeko aukeraren berri Eusko Jaurlaritzari.\n7) 2010eko otsailaren 9an ETS eta Leioako Udalaren arteko Lankidetza Hitzarmena sinatu zen, eta bertan jaso ziren Tranbiaren proiektuari dagokionez alderdiek bete beharreko betebehar guztiak. Hitzarmenean bertan, gainera, Leioako Udalak aipatu lurren lagatzea gauzatu zuen, aurretiaz adostutako beste lursail batzuekin batera. Gobernuak, bestalde, bere gain hartu zituen: Bagoi-tokiak eraikitzeagatiko kostua, errepidea konpontzeko gastua, bai eta proiektua aurrera eraman ahal izateko beharrezkoak ziren gainerako jarduerei dagokien gastua ere. Eusko Jaurlaritzak honakoa hartu zuen bere gain, hitzez hitz: “aipatu azpiegiturari dagozkion obrak 2010ean hasteko betebeharra, horiek etenik gabe gauzatuko direla bermatuz, erabat bukatzen diren arte”.\n8) 2010eko ekainean, ETSren eta Eusko Jaurlaritzaren Etxebizitza, Herri Lan eta Garraio Sailaren ekimenez, Bagoi-tokietako obrari dagokion lehen harria jarri zen; Leioako Udala ere bertan izan zen ekitaldi horretan.\n9) Uda ostean, 2010eko irailean, ETSko arduradunek bertatik bertara agertutako arazoen berri eman zioten Udalari, hau da, lurzoruaren kutsadura eta errepidearen desbideratzea epe laburrean gauzatu ahal izateko finantzaketa-falta. Horregatik, obra denboran behar beste atzeratzea eta aipatu errepidearen desbideratzea obraren azken fasera pasatzea proposatu zuten. Horretarako, eta obrek iraun bitartean, Errekara bideko errepidetik Erandiora bidean doan trafikoa Getxorantz desbideratuko litzateke.\nAzaroan, azkenik, Saileko arduradunek errepidearen desbideratze hori bagoi-tokien kokalekua egin aurretik gauzatuko zutela adierazi zuten Udalaren aurrean; hala ere, obra horiek atzerapena izango zutela iragarri zuten (hala errepidearen desbideratzeak, nola Bagoi-tokien obrak), kutsatutako lurzoru guztiak garbitu arte.\n1) Udalak ulertzen du Bagoi-tokien obrak eta Leioatik Errekara doan errepideko desbideratze lanak atzeratu beharra, Erandiora bidean, nahiz eta horrek Eusko Jaurlaritzaren aldetik ez-betetzea ekarriko lukeen, erakunde bi-biek sinatutako Hitzarmenari dagokionez. Ez da kutsatutako lurrak agertu direla-eta administrazio batek obra-planak berregin behar izan dituen lehen aldia, ezta azkena izango ere.\n2) Hala ere, Udalak ezin du salatu gabe utzi gertatutakoaren inguruko aurreikuspen-falta eta herritarrenganako errespeturik eza. Izan ere, horren denbora luzez itxaron duten azpiegituraren lehen harria ezarri zen unean, Gobernuak jakin bazekien, uztaila baino askoz lehenagotik, arazo guztien berri eta, hala ere, ekitaldia berdin-berdin gauzatu zen. Argazki eta titular on bat ez dira inoiz ere gailendu behar gertaera errealen aurrean.\n3) Tranbiaren proiektua gauzatzeari dagokionez, Leioako Udalak erabateko lankidetza berretsi nahi die Eusko Jaurlaritzari, Etxebizitza, Herri Lan eta Garraio Sailari eta ETSri, betiere, lan serio eta zorrotzean oinarrituta, erakunde guztiak kontuan hartuta, eta Leioako herritarrei zor zaien errespetuarekin.


sexu / sexualismo\nsexual 1 izond sexuarena, sexuari dagokiona. ik sexu 2.\nBeste askok bizitza guztian pentsatuko dute beren organo sexualak tentaziora eta infernura bultzatzeko baizik ez daudela dauden lekuan. Karlos Zabala «Buda zoriontsuen etxea» - João Ubaldo Ribeiro - 163. orr.\nGuruin sexualak diferenteak omen ziren neskentzat eta mutilentzat. Xabier Mendiguren Elizegi «16 ipuin amodiozko» - 213. orr.\nBatere argi ez eduki ondoren bere apaiz bokazioa edo nortasun sexuala bat-batean aurkitzen duena bezala sentitu naiz. Harkaitz Cano «Piano gainean gosaltzen» - 70. orr.\nElkartzen dituen grina sexuala pikutara joango da ikusten dutenean eguneroko egoeretan oso gutxitan datozela bat. Luis Elberdin «Sexua noiznahi» - 269. orr.\nBerdintasun sexuala baino haratago, aita eta haurraren arteko lotura sinbolizatzen duen elementu bakarrenetakoa abizena dela entzun da. Berria - Euskal Herria 2004-12-30\nGarai batean, lanaren banaketa sexuala oso eredu egokia izan zen; hala, amak zaintzen zituen umeak eta aitak babestu egiten zituen. Luis Elberdin «Sexua noiznahi» - 290. orr.\nEraso sexualen mehatxua ere etengabea izan zen. Berria - Euskal Herria 2006-01-08\nEmakumeari eredu sexual maskulinoa inposatu nahi hori oso antzinatik dator. Luis Elberdin «Sexua noiznahi» - 200. orr.\n2 sexualitatearena, sexualitateari dagokiona. ik sexu 5; sexualitate 3.\nEgia esateko, behin ere ez nuen lortu animaliekin izaten nituen fantasia sexual gutxi haiek errealitatera eramatea. Karlos Zabala «Buda zoriontsuen etxea» - João Ubaldo Ribeiro - 142. orr.\nSexologia ere aspalditik ari da primateen, gure senideen jokabide sexualak aztertzen. Luis Elberdin «Sexua noiznahi» - 17. orr.\nBaraualdi sexual haietako batean zeudela, sexu grinaz eta alkoholez mozkorturik erabat, Manuelek aitaren pistola hartu eta Varelaren etxera joan zen. Aritz Gorrotxategi «Egurra Pinotxori» - 136. orr.\nHeziketa sexualak kontuan hartu eta errespetatu egin behar ditu gazteen sexualitatearen egungo adierazpideak. Luis Elberdin «Sexua noiznahi» - 295. orr.\nBizitza sexuala zapuztu egiten du telebistak. Xabier Mendiguren Elizegi «16 ipuin amodiozko» - 112. orr.\nZaila da Stephen neskekin irteteko gelditzen irudikatzea, are gutxiago harreman pertsonal edo sexual sakon batzuez gozatzen. Xabier Olarra «Antropologo bat Marten» - Oliver Sacks - 231. orr.\nBestela [...] ez duzu behar bezalako sintonia emozionalik lortzen, eta sexu-jarduera zentzurik gabeko kamasutra bihurtzen da, gimnasia sexual hutsa. Patxi Iturritegi «Behi eroak» - 34. orr.\nOrain beren senarren emaitza sexual pobreei buruz txisteak egiten dituzten emakumeek beren garairik hoberenean sexuak ez zituela erakartzen sinestarazteko interesa izan zuten. Ramon Saizarbitoria «Gorde nazazu lurpean» - 94. orr.\nHilketa baten ostean eldarnio paranoiko bat dagoela edo delitu sexual batean neurosi bat dagoela. Xabier Arregi «Jakitearen arkeologia» - Michel Foucault - 52. orr.\nManiako sexual batek? -kezkak atzeratu egin zuen erantzuna. Migel Angel Mintegi «Denak du bere prezioa» - 161. orr.\nTurista sexual horiek adingabekoak aukeratzeko arrazoietako bat hiesaz kutsatzeko beldurra da. Berria - Gaiak 2004-02-06\n3 sexuaren bidezkoa.\nDarwinen garaiko arazoa herentziari buruzko azalpen sendorik ez izatea zen, orduko teoriek ugalketa sexualean karaktere desberdinek bat egingo zutela azaltzen baitzuten. Askoren artean «Filosofiako gida» - 288. orr.\nbizitza sexual (4); elkartze sexual (3); eraso sexual (5); eredu sexual (5); estimulu sexual (4); harreman sexual (10); harreman sexual iraunkorrak (3); heziketa sexual (3); jarduera sexual (4); jokabide sexual (7); jolas sexual (5); objeto sexual (3); sexual guztiak (3)\naskatasun sexuala (4); bizipen sexuala (3); bizitza sexuala (8); desbideratze sexuala (3); desio sexuala (7); disfuntzio sexuala (4)\nelkartze sexuala (9); erantzun sexuala (5); eraso sexuala (4); eredu sexuala (6); esperientzia sexuala (3); estherren turismo sexuala (3); eszitazio sexuala (5); garapen sexuala (3); grina sexuala (3); harreman sexuala (14); harreman sexuala izan (3); heziketa sexuala (42)\ninformazio sexuala (4); iraultza sexuala (4); jarduera sexuala (10); jazarpen sexuala (3); jokabide sexuala (3); jokaera sexuala (3); jolas sexuala (7); kitzikapen sexuala (7)\nobjektu sexuala (3); orientazio sexuala (3); plazer sexuala (4); turismo sexuala (22)\nurte garapen sexuala (3); usain sexuala (3)\nelkartze sexualak (7); eraso sexualak (16); eredu sexualak (4); estimulazio sexualak (4); fantasia sexualak (11); gustu sexualak (4); harreman sexualak (46); harreman sexualak izan (8); harreman sexualak izatea (7); heziketa sexualak (11)\njarduera sexualak (3); jokabide sexualak (4); jolas sexualak (8); nahi sexualak (3)\norgano sexualak (3); rol sexualak (3); turismo sexualak (3)\nusain sexualak (5)\naskatasun sexualaren (4); bizitza sexualaren (5); heziketa sexualaren (8); heziketa sexualaren kontra (3); jarduera sexualaren (5); jolas sexualaren (4); kitzikapen sexualaren (4); plazer sexualaren (4); turismo sexualaren (6)\narlo sexualean (6); jolas sexualean (5)\nharreman sexualekin (3\ntransmisio sexualeko gaitzak (4)\nelkartze sexualen (3); harreman sexualen (5); jolas sexualen (3)\nplazer sexualerako (3)\nelkartze sexualetan (3); harreman sexualetan (19); jolas sexualetan (7)


Enpresen Zuzendaritza > Egutegia eta Ordutegia\nEskolen egutegi orokorra\n2020ko Irailak 21: agenda\nOtsailaren amaieran bukatuko da\nAbuztuan bukatuko da. Ekainean lanbideko praktikaren aldia hasiko da.\nSeihileko honetako jarduerka amaitzeko eguna malgua da. Seihileko honeta lanbideko praktika eta Masterraren amaierako lana egin behar dira. Horregatik, iraupena malgua da, bi egiteko horiei eskaintzen zaien denboraren arabera (horrenbestez, malgua da, baita ere, masterra amaitu ondoren laneratzeko eguna).\nEbaluazioak eta berrikusteak\nSeihileko bakoitzaren amaieran, edukiak ebaluatzen dira. Tarteko ebaluazioak ere egin daitezke, eta ebaluazio horiek kontuan hartuko dira azken ebaluazioa egiteko. Ebaluazio horien ondoren, emaitzak jakinarazten dira eta emaitzak berrikusteko eta azaltzeko epea irekitzen da.\nAstelehenetik ostiralera, saioak normalean arratsaldez izaten dira. Full-time izateak esan nahi du beste ordutegi batzuetan ere programa daitezkeela saioak edo jarduera osagarriak.


Futbol eta Futbol\nIbilbideak & Kanpoko\nDiapositibak eta sandaliak\nHerbehereak, Danimarka, Austria gonbidatuak eta beste herrialde ezagutu genuen azaroan eta produktuaren garapena eta ordena FW 2020. Gainera, MR.JOS eta MR.CORNE Herbehereetako plana ere dastatu Txinako elikagaien Takeout buruz beraiekin hitz egin lagina gela. Espero da, ...\n20 urte baino gehiago fabrikatzen eta esperientzia merkataritza With. nazioarteko marka asko Fila, Umbro, Lotto, etab OEM da warmly ongi etorria barne egin dugu lan. Baina doan diseinuak, free laginak ere ematen ahal izango dugu. Ez izan zalantzarik gurekin harremanetan jartzeko.\nZk 10k Hengdali Merkataritza eraikina, Quanan North Road, Chidian Town, Jinjiang City, Fujian Probintzia\nKirol Shoes , Best Skateboard Shoes , High Top Skateboard Shoes , Larrua Skateboard Shoes , Skateboard Shoes , Emakumeen / 's Skate Shoes ,


alarde publikoa – Irunero\nEtiketa: alarde publikoa\nKarmele Tolosa ia Alarde Publikoaren sorrerako urteetatik alardearen antolaketan inplikatuta egon da. Alarde Publikoaren barnean konpainia eta hainbat karguetatik igaro da, besteak beste, Bidasoako alferez eta kapitain eta Oiasso kapitian izan delako. Gainera, Santiago konpainiaren sorreran buru-belarri inplikatu zen, urte...\nMaite Vergara Alarde Publikoko jeneral lanetan ibili zen joan den urtean lehen aldiz. Osasun krisialdiaren ondorioz, apirileko hilabetearen amaieran alarde publikoko antolakuntzatik 2020. urteko alardea bertan behera gelditzen zela jakinarazi zen. Ekaineko hil...\nHaizea Sendón Alarde Publikoko Santiago konpainiako kantinera izango da 2019 urtean. Oihana Picosek, berriz, duela 20 urte kantinera gisa alarde publikoan lehen aldiz parte hartzeko aukera izan zuen. Elkarrekin kantinera izateak dakartzan emozioak eta zeregin...


gipuzkoakultura.net / ondare / Bidaurretako erretaula Errenazentista / Aurkibidea - Sarrera / OÑATIKO Bidaurretako monastegiko erretaula errenazentistaren zaharberritzea / atalburua: erretaula egiteko teknika /sostenguaren prestaera / bol-a\nAurreko prestakin horren gainean beste geruza bat aurkitu da, berebat, polikromatzeko azalera guztia estaltzen duena, bol deitzen duguna da. (Arg. 21). Bol-a buztinezko substantzia bat da, bere suabetasunez eta hezetasuna mantentzeko daukan gaitasunagatik urrea orritan aplikatzeko modua ematen duena. Bol-ik ezagunenak horia, gorria eta beltza dira, baina badira zuria, berdea eta urdina ere, ia XVIII eta XIX. mendeetan bakarrik erabili zirenak.\nKolore desberdinetako bol-en funtzioa urreari gardentasun- modu diferenteak ematea da.\nBidaurretako erretaulan bol gorria bakarrik dago, «Armeniako boba bezala ezagutzen dena, doratzeko zonetan ezeze hedadura guztian bait dago ezarria, bai eszena eta eskulturen hedaduran eta bai zutabe eta arkitrabeenean. Horren lodiera 15-20 bat mikra bitartekoa da.\nEra honetan, eta lehenago esandakoa laburtuz, polikromiaren oinarriko prestakina kaltzio-sulfatozko estratu bat edo gehiagoz osatua dago, zeintzu berebat bol-ezko beste batez estaliak bait daude, nahiz eta kasu batzutan geruza hauen txandakatzea ere oharteman den: kaltziosulfatoa/ bol-alkaltzio-sulfatoa/bol-aA. dibidez: artzaien Adorazioko eszenaren fondo urdinean).\nPintura-pelikula urratua dago eta agerian uzten du bol-a.\nPrestakina, bol-a, urrezko eta zilarrezko orriak.


Hirigintza planeamenduko tresna bat da eta Plan Orokorrak lurzoru urbanizagarri modura zehazturiko sektore jakin bat xehe-xehe antolatzea du xedea.\nBerez egitea udalei dagokie, baina beste edozein pertsona fisiko edo juridikok ere sustatu dezake.\neta finantzen aldetik duen bideragarritasunaren azterketa.\n* Plan Partzialak ingurumenaren gainean ondorio esanguratsuak izateko arriskua balego, planen eta programen ingurumenaren gaineko eraginaren ebaluazio estrategikoa egiteko prozedura arautzen duen urriaren 16ko 211/2012 DEKRETUAK xedatutakoari jarraiki, dekretuan bertan adierazten diren agiriak aurkeztu beharko dira.\nEskatzaileari eta jarduketa programak eragindako gainerako jabeei eta txosten sektorialak eskatzea.\nIragarkia GAOn, hedapen gehien duten egunkarietan eta www.andoain.eus argitaratu, 20 egun emanez alegazioak aurkezteko\nUdal zerbitzu teknikoen txostenak alegazioak eta behin-betiko onarpenari buruzko proposamena aztertuz.\nJendaurrean egondako epean aurkeztutako alegazioak ikusita, egin beharreko aldaketak funtsezkoak badira, plan partzialaren testu bategin berri bat egingo da. Testu horri hasierako onespena emango zaio eta berriz ere jendaurrean jarriko da.


Ekainaren 11rako agerraldi jendetsua deitu du Arrasateko Zero Zaborrek - Arrasate - Goiena.eus\nEkainaren 11rako agerraldi jendetsua deitu du Arrasateko Zero Zaborrek\nZuriñe Velez de Mendizabal 2013-06-04 22:15\nArrasateko Zero Zabor taldeak prentsaurrekoa egin du arratsaldean Kulturaten. Bertan, ekainaren 11n, martitzena, 18:30ean Monterronen egingo duten agerraldira deitu dituzte herritarrak.\n"Aspalditik ari gara sentsibilizazio kanpainak aurrera eramaten, baina hori ez da nahikoa. Gu inplikatzeaz gain, herritarrak ere inplikatu behar direla uste dugu". Hori horrela, Arrasateko Zaro Zabor taldeko kideek prentsaurrekoan azaldu dutenez, hilaren 11rako agerraldia antolatu dute.\nEkimenarekin bi gai "aldarrikatu" gura dituztela adierazi dute: "Bat, ez dugu nahi errauskailurik ez Arrasaten eta ez beste inon. Eta bi, sortzen ditugun hondakinak gaika bildu behar ditugu".\nPrentsaurrekoan gaika biltzeari buruz ere egin dute berba: "Guretzat garrantzitsua ez da sistema, guk %80tik gora birziklatu nahi dugu, baina orain arte Gipuzkoan atez atekoarekin bakarrik lortu dira zifra horiek eta gainera hilabete batean".\nKulturateko agerraldian, bestalde, "gaika biltzea erraza" dela azaldu dute: "Hasieran aldaketek beldurra ematen dute, baina ziurta dezakegu hiru hilabete baino lehenago guztiok ohituko garela eta gainera harro egongo garela mundu garbiagoa egiten arituko garelako".\nAmaieran herritar guztiei egin diete dei agerraldian parte hartu dezaten: "Gutariko bakoitza inportantea da. Errauskailurik ez baduzu nahi eta %80tik gora gaika bildu behar dela pentsatzen baduzu etorri zaitez Monterronera".


Musika eta beste espresio artistiko batzuk uztartzeko asmoz sortutako egitasmo pedagogikoa da. Gure saioen bitartez , bide berritzaile bat erabiliz, sormena, hausnarketa eta parte hartzea sustatu nahi ditugu.\nKontzertu didaktikoak eta tailerrak eskeintzen ditugu. Hauen bitartez, ikaslek emozioak, gorputz espresioa, balio etikoak, musika eta eskolako hainbat ikasgaietan ikasitakoa erlazionatu ditzakete eta bere buruari protagonismoa emateko aukera ere badute jarduera artistiko bat garatuz.\nHorretaz gain, musikarekiko grina izan eta praktikatzeko aukerarik izan ez dutenei parte hartzeko aukera ere ematen diegu. Horretarako gure prestakuntza eskola eskeintzen dugu, denboraldi batean musika ikasi ondoren, abian dauzkagun hainbat ekimenetan laguntzeko eta lana egiteko aukera emanez.\nSarbidea online eskolara\nGurekin ikasteko edo lana egiteko gogoa baduzu, bete ezazu ondoko inprimakia


8/2008 Legea, ekainaren 25ekoa, Gizarte Bazterkeriaren aurkako Legea eta Gizarte Eskubideen Agiriaren Legea aldatzekoa.\nArgitalpena: EHAA, 2008/7/4, 127. zk.; EAO, 2011/9/3, 212. zk.\n§ 305. 8/2008 LEGEA, EKAINAREN 25EKOA, Gizarte Bazterkeriaren aurkako Legea eta Gizarte Eskubideen Agiriaren Legea aldatzekoA\nMaiatzaren 22ko 12/1998 Legeak, gizarte-bazterkeriaren aurkakoak (honako lege hauek aldatu zuten ondoren: 8/2000 Legeak eta 9/2000 Legeak, biak azaroaren 10ekoak; ekainaren 25eko 4/2003 legeak; eta otsailaren 18ko 4/2005 Legea, Emakumeen eta Gizonen Berdintasunerakoak) bazterkeria pertsonalaren, sozialaren eta lanekoaren arriskuei aurre egiteko eta bizimodu beregaina egiteko baliabide pertsonal, sozial edo ekonomiko nahikorik ez dutenak gizarteratzen laguntzeko behar ziren lanabesa sozialak eta prestazio ekonomikoak ezarri zituen.\nEra berean, abenduaren 27ko Gizarte Eskubideen Agiriaren 10/2000 Legeak ere eragin dio Gizarte Bazterkeriaren aurkako Legeari, aurka ez doan guztian. Lege honek oinarrizko errenta baterako eskubidea aitortzen du, eta, horretarako, alde batetik, prestazioa bera bermatzen du, eta, bestetik, pertsona guztiek eskubidea izango dutela diru-sarrera batzuk eskuratzeko, beren herritar-eskubideak eta oinarrizko eskubide sozialak gauzatzeko eta kausa ekonomikoek eragindako gizarte-bazterkeria saihesteko, eta, era horretan, pobrezia-egoerak ezabatzeko.\nHala, 8/2000 Legeak erantsitako aldaketa horrek aukera eman zuen oinarrizko errenta hori 60 urtetik gorako pertsonentzat ere hedatzeko, ordura arte babes-neurri horretatik kanpo baitzeuden. Azken baldintza horri eustearen ondorioz, oinarrizko errentaren zenbait eskubidedunek, adin hori iritsita, galdu egiten zuten delako prestazio hori jasotzeko eskubidea, eta beste laguntza eta prestazio batzuk (ekonomikoak, medikuntzakoak, farmaziakoak eta sozialak) jasotzeko eskubidea hartzen. Baina horrek, aldi berean, kalte nabarmena eta bidegabea eragiten zien beren gizarte-eskubideak baliatzeko babesa eta laguntza bereziki behar zuten pertsona horiei; kalte ekonomikoa eragin ez ezik, gizarteratzeko oztopoa ere jartzen zien.\nEgoera oker hori konpontzeko, Eusko Legebiltzarrak, 1999ko azaroaren 26an hartutako erabakiaren bidez, Euskal Autonomia Erkidegoko herri-administrazioei eskatu zien egin zitzatela beharrezkoak ziren legezko aldaketa guztiak honako helburu hau lortze aldera: errenta hori lortzeko baldintza guztiak gehienezko adina izan ezik betetzen zituzten pertsona guztiek aukera izatea oinarrizko errentaren bidez oinarrizko beharrak eta gizarteratze-prozesuak eragindako beharrak asetzeko. Legebiltzarraren erabakian esaten zenez, aldaketa horren ondorio ekonomikoak Euskal Autonomia Erkidegoko Aurrekontu Orokorren kontura joan behar zuten.\nHarrezkero, babes- eta gizarteratze-neurrien gainean hurrenez hurren egin diren ebaluazio-azterlanek argi erakutsi dute 60 urtetik gorako pertsonek eta pentsionistek (oro har) duten garrantzi geroz eta handiagoa, lehendik aurreikusita zeuden tresnen esparruan. Egun, Oinarrizko Errenta jasotzen duten Pertsonen gaineko Azterlanak emandako datuen arabera (Justizia, Enplegu eta Gizarte Segurantzako Sailak argitaratu du berriki), oinarrizko errentarako eskubidea duten guztien % 15 pentsiodunak dira.\nHorren zifra garrantzitsu batek zalantzarik gabe erakusten du diru-sarrerak beste bide batzuetatik osatzeko aukera gutxi dituzten pertsonei pentsioen bidez bermatzen zaizkien diru-sarrerak ez direla aski, zeren eta, kasu batzuetan izan ezik, dagoeneko ezin baitute lan-merkatura sartu, dela adinagatik edo dela lanik ezin egiteagatik.\nPertsona horiei prestazioa eskuratzeko aukera ematea aurrerako pausu bat izan da, zalantzarik gabe, baina egun oinarrizko errenta arauturik dagoen eran, prestazioa egiaz eskuratzeko aukera aski urriturik dago, pertsona horien diru-sarreren maila txikiak kasu bakarrean ematen baitie eskubidea: elkarbizitza-unitateak guztira jasotzen dituen diru-sarrerak aski ez direnean, hain zuzen ere. Ikuspegi horretatik begiraturik, beharrezkotzat jo da kasu horietarako tratu berezi bat ezartzea. Izan ere, guztirako diru-sarreren arau orokor horrek familia-elkartasunaren logikari eta elkarbizitza-unitateen eskala-ekonomiako arrazoiei jarraitzen dien arren, egia da orobat pentsio bat jasotzen duten pertsonek oso aukera gutxi dituztela beren egoera ekonomikoa beste diru-iturri batzuen bitartez aldatzeko, eta beregaintasunerako eta nork bere burua aski izateko aukerak oso urriturik geratzen direla.\nEuskadiko Autonomia Estatutuak (Abenduaren 18ko 3/1979 Lege Organikoa) I. tituluaren ("Euskal Herriari dagozkion eskumenak" izenekoa) 10. artikuluko 12. eta 39. paragrafoetan ezartzen duenez, Euskal Autonomia Erkidegoari baino ez dagokio gizarte-laguntzaren arloko eta hirugarren adinekoen aldeko politikaren arloko eskumen esklusiboa. Oinarrizko errenta babes-neurri bat izanik, autonomia-erkidegoak gizarte-laguntzarako duen eskumenean oinarriturik arautzen eta gauzatzen da, babesten dituen egoera guztien ezaugarri erkidea horixe baita: laguntza hori hartuko duen elkarbizitza-unitatearen diru-sarreren mailaren eskasia, alde batera utzita nolabaiteko diru-sarrerarik duen edo ez, eta, diru-sarreraren bat baldin badute, horien jatorria zein den. Aurrekoarekin bat etorriz, oinarrizko errenta hori pentsiorako eskubidea duten pertsonentzat denean, prestazio horretarako eskubidea edukitzea edo ez edukitzea ez datza pentsiorako eskubidearen titular izatean, baizik eta diru-sarreren eskasia egiaztatzean; horretarako, lanbide arteko gutxieneko soldata hartzen da atalasetzat. Laguntza berezi bat eskaintzea da azken xedea, pentsioen eskubidedun direnek osatutako edo pentsioen eskubidedunen kontura osatutako zenbait elkarbizitza-unitateren diru-sarrera eskasia arintzearren.\nHala bada, oinarri juridiko horretan oinarriturik, honako lege honek Gizarte Bazterkeriaren aurkako maiatzaren 22ko 12/1998 Legea eta Gizarte Eskubideen Agiriaren abenduaren 27ko 10/2000 Legea aldatzen ditu, bi dituelarik xede nagusiak: alde batetik, pentsiodunen kasurako ere berariaz jasotzea elkarbizitza-unitatearen izaera, are beste senide batzuekin bizi direnean ere, eta, beste alde batetik, kasu horietarako prestazioaren gehienezko kopurua gehitzea, pertsona horiek lan-merkatura sartu eta beren diru-sarreren maila handitzeko duten ezintasuna dela-eta.\nArtikulu bakarra - Gizarte Eskubideen Agiriaren abenduaren 27ko 10/2000 Legea eta Gizarte Bazterkeriaren aurkako maiatzaren 22ko 12/1998 Legea aldatzekoa.\nLehena - Gizarte Eskubideen Agiriaren abenduaren 27ko 10/2000 Legearen 7. artikulua era berri batez idazten da:\n"1. Oinarrizko errentaren zenbatekoa urteko diru-sarrera hauek ziurtatzeko behar dena izango da: urteko lanbide arteko gutxieneko soldataren % 88, hamabi hilabetetan emana, pertsona bakar batentzat, gehi soldata horren % 25 bigarren pertsonarentzat, gehi soldata beraren % 10 hirugarren pertsonarentzat eta harengandik aurrerako bakoitzarentzat.\n2. Oinarrizko errentaren hileroko kopurua, Gizarte Bazterkeriaren kontrako maiatzaren 22ko 12/1998 Legea 3. artikuluaren 2. paragrafoan arautzen diren kotizaziodun pentsioen edo kotizazio gabeko pentsioen onuradun diren pertsonentzat, honako hau izango da:\na) Lanbide arteko gutxieneko soldataren % 100 pertsona bakarreko elkarbizitza-unitateentzat.\nb) Lanbide arteko gutxieneko soldataren % 125 bi pertsonako elkarbizitza-unitateentzat.\nc) Lanbide arteko gutxieneko soldataren % 135 hiru pertsona edo gehiagoko elkarbizitza-unitateentzat.\n3. Ezein elkarbizitza-unitatek ez du jasoko oinarrizko errenta gisa lanbide arteko soldataren % 125 baino kopuru handiagoa. Salbuespen gisa, muga hori gainditu egin daiteke pentsio-eskubidedunek osatutako elkarbizitza-unitateetan, lanbide arteko gutxieneko soldataren % 135era arte; orobat gainditu ahal izango da Eusko Jaurlaritzak beharrizanen bilakaera ikusirik arautuko dituen kasuetan.\n4. Artikulu honetan ezarritako oinarrizko errenta euskal herritarrei eragin liezaieketen pobrezia-egoerak desagerrarazteko nahiaren barruan kokatzen da. Nahi hori betetzen dela egiaztatu ahal izateko, Euskal Autonomia Erkidegoko aginte publikoen erakunde ofizialek herritar horien esku jarriko dute garrantzizko izan litekeen datu eta informazio guztia.\nHorretarako, kontuan hartuko dira pobrezia-egoerak gainditzeko euskal administrazio publikoek, maila ekonomiko eta sozial batzuetan eta besteetan, martxan jartzen dituzten politika guztiak".\nBigarrena - Idatz-zati bat gehitzen zaio Gizarte Bazterkeriaren aurkako maiatzaren 22ko 12/1998 Legearen 3. artikuluaren 2. paragrafoari. Horrenbestez, artikulu hori honela geratuko litzateke idatzita:\n"1. Lege honen ondorioetarako, etxebizitza edo bizitoki batean bizi diren pertsona hauek edo pertsona-talde hauek joko dira elkarbizitza-unitate ekonomiko beregaintzat:\na) Etxebizitza edo bizitoki batean bakarrik bizi diren pertsonak.\nb) Etxebizitza edo bizitoki batean elkarrekin bizi diren bi pertsona edo gehiago, honako harreman hauetakoren baten bidez elkarturik daudenean: ezkontza edo ezkontzaren antzeko beste harreman-mota iraunkor bat, adopzioa, 4. gradura arteko ahaidetasuna odol bidez edo 2. gradura arteko ahaidetasuna ezkontza bidez.\nLege honen ondorioetarako, ezkontzaren antzeko harreman iraunkorra fede emateko eran egiaztatu beharko da.\nc) Behar larriagatik etxebizitza edo bizitoki berean bizi diren bi pertsona edo gehiago, nahiz eta ez egon elkarturik aurreko paragrafoan aipatutako harremanetako ezeinen bidez; nolanahi ere, behar larriak egiaztatu ahal izateko modukoa izan beharko du.\n2. Salbuespen gisa, elkarbizitza-unitate ekonomiko beregaintzat jo ahal izango dira etxebizitza edo bizitoki berean aurreko zenbakian aipatutako erako unitateekin batera bizi diren pertsonak.\nBetiere, halakotzat joko dira zahartzaro-, baliaezintasun- edo alargun-pentsio kotizaziodun edo kotizaziorik gabekoen onuradunak, bai eta haien ezkontideak edo haiekin ezkontzaren antzeko harreman iraunkorra duten pertsonak, eta ekonomikoki haien mendeko diren pertsonak.\n3. Halaber, elkarbizitza-unitate ekonomiko beregaintzat joko dira tratu txarrengatik beren ohiko bizilekua utzi eta beste pertsona batzuen bizileku batean bizitzera jarri behar izan duten pertsonak, beste pertsona horiek senitarteko izan edo ez.\n4. Lege honen ondorioetarako, etxebizitza edo bizitokitzat joko da beregainki eta agintaritza baten edo araubide erkide baten pean egon gabe bizi nahi duen pertsona batek ohiko egoitzatzat erabiltzen duen leku fisikoa, edo beregainki eta agintaritza baten edo araubide erkide baten pean egon gabe elkarrekin bizi nahi duten pertsona batzuek ohik egoitzatzat darabilten leku fisikoa.\nErregelamendu bidez zehaztu ahal izango da zein kasutan jo ahal izango diren, lege honen ondorioetarako, egoitza kolektiboko leku fisikoak etxebizitza edo bizitoki beregaintzat".\nEusko Jaurlaritzak baimena du lege hau garatu eta ezartzeko behar diren xedapen guztiak emateko.\nBigarrena - Indarrean sartzea\nLege hau, oinarrizko errentaren hileroko kopuruari dagokionez, Euskal Herriko Agintaritzaren Aldizkarian argitaratu eta hurrengo egunean sartuko da indarrean.\nElkarbizitza-unitatearen aldaketari dagokionez, honako Lege hau 2009ko urtarrilaren 1ean sartuko da indarrean.


Ginseng: argazkiak eta deskribapenak, egokitzea eta zainketa - Laborantza ekoizpena - 2019\nNola independentean hazten ginseng herrialdean?\nSendabelarren ginseng, argazki hau artikulu honetan aurkezten dena, toniko gisa erabiltzen da, estres mota fisiko, kimikoei eta biologikoei egokitzeko laguntzen du. Landare honen prestaketak azkar aktibatzen dira entrenamendu aktiboen ostean, bizitza eta gazteak luzatu ahal izateko. Txinan eta Koreako landare horren erroak elikagaietan erabiltzen da.\nNon landatu ginseng\nSendabelarrak landatzeko moduak eta arauak\nUreztatzea eta lurzoruaren zainketa\nGaixotasunak eta izurriteak\nPropietate onuragarriak gutxi\nGinseng 11 espezie dituen landare iraunkorra da. Laborantza honen barietate gehienak naturan hazten dira Ekialdeko Asian, eta batzuk Ipar Amerikan daude. Tibet ginsengen aberatsena da, beraz landare honen sendatze propietateak nabaritu ziren.\nSendabelar askok beren eremuan hazi daitezke, esate baterako: lofant, gravilat, alfabeto urdinak, levzeyu, skumpyuy, catnip, zozoak, goji, echinacea, basilis, zizifus, bainatzeko.\nAntzinako txinatarrek erroaren eskemak kanpoko antzekotasun bat ikusi zuten gizon batekin; beraz, izen hori jaio zen, hau da, txineratik itzulpenak "gizakiaren erroa" esan nahi du.\ngoiko aldean negurako kimu handi bat dago, eta hurrengo urtean 50 cm-ko altuera duen ihes bat sortzen du;\nerroaren luzera osoan geldipenak dira, eta horietatik kimuak sortzen dira;\nzurtoinak zuzen, bakarkako hosto luzea dute;\nlore itsusiak, koroll zuriekin;\nlandarearen fruta gorri distiratsua drupa urdin bat da, hainbat haziak osatzen dute.\nGinseng ekainean loratzen da eta udako azken hilabetean fruituak. Kultura haziak soilik hedatzen dira, landatu ondoren bi urte germinatuz. Naturan, landareak mendilerroetako baso mistoetan bizi dira.\nZure lorategian ginseng ondo nola hazten jakitea, denboran zehar erro harrigarri horren uzta ona lor dezakezu. Lurreratze guneak malda eman behar du uraren fluxua eta haize sendoetatik babesteko.\nHobeagoa da landareak goiz eta arratsaldez eguzki-argia jasotzeko kokatuta dagoen. Ginseng maite lurzorua emankorra, argi drainatze ona.\nGinseng itzalak maiteminduta dago, beraz, gunean argiztapen egokia sortzea da landarearen arrakasta garatzeko baldintza nagusietako bat. Eguzkiaren% 25 nahikoa da., eta itzal hori egurrezko ezkutuak erabiliz lor dezakezu.\n10 cm-ko zabalera duten errailez eginda daude, eta horien arteko distantzia 3 cm izan behar da. 2 ezkutatzen dira ezkutuak ohe gainean, 2 metroko altueran hegoaldean malda batekin. Adina, ginseng argi gehiago behar du, beraz, landare horrek argi eza dela eta ez dela argi ibili behar duzu.\nBadakizu? Naturaren opari harrigarri honen historia 5 mila urte baino gehiago ditu. Ginseng aipamena Confuciusen idatzietan aurkitu da.\nLorategi zuhaitzak itzal naturala izan daiteke, basa bezala, baina lurzoruaren hezetasuna bakarrik kontrolatu behar duzu.\nLandareak nola ginseng hazten jakitean, azpimarratu behar da landare honen hazkundea eta garapena lurra behar bezala hautatzea eta prestatzea dela. Bere konposizioa naturaletik hurbil egon behar du, beraz, azidotasuna adierazle neutroa izan behar du. Lurzoruaren baldintza nagusiak: materia organikoa, friable, hezetasuna eta transpiragarria. Lorezainen lurrak hazten ari dira:\nBaso mistoan lurzoruaren goiko geruza erortzen dute eta eroritako lurreko zaborrak ditu, hosto galkorreko zuhaitzen eta konifera azpian zati berdinetan.\nBota nahasketa hau konposta zuloetan, gehitu hosto eroriak, zerrautsa, arrautza maskorrak, errauts ondo muztioa, ibaiaren harea eta errautsak.\nDenboraldian, nahasketa hau konposta moduan ezartzen da, biraketa eta isurketa masa homogeneoa lortzeko.\nTxertatzea baino lehen, lurzorua bahe baten bidez zikintzen da, izurriteen larbak kentzeko eta% 0,3% permanganato soluzio batekin ureztatuko da.\nHaziak landatzeko, geruza emankorra lodiera 20 cm izan behar du, eta plantulak leku iraunkorra egiteko - 30 cm. Ginseng landatzea bederatzi hilabetea ohearen prestaketa egin ondoren.\nGarrantzitsua da! Ginseng lurrak oso agortzen ditu, eta horregatik posible da berriro landatzea leku berean 10 urteetan.\nLandare zoragarri hau landatzeko garai arrakastatsuena udazken erdian da. Ginseng prestatzen landatzea eta zainketa gehiago prozesu luzea da. Prozedura bi etapatan banatuta dago: haziak erein egiteko plantulak lortzeko eta habitat iraunkor batean landatzea.\n15 cm-ko distantzia batean, zirrikituak 3 cm-ko sakoneran egiten dira;\nhaziak lerroetan ezartzen dira, 2 cm arteko aldearekin;\nlurreratzea edo pinuen orratzak.\nKanpoan biltzen diren hazietan, landareak bi urte igaro ondoren agertzen dira; izan ere, garapen osorako bi urteko ernetze epea gainditzen dute, hau da,% 90. Ondorioz, landareak osasuntsuak eta gaixotasunekiko joera gutxiago dituzte.\nLehenengo urtean kimuak agertzeko, beharrezkoa da hazien estratifikazioa egitea etxean. Eragiketa honen ondoren, landaketak lau hilabetetan agertuko dira, baina ernetzea% 70ekoa da.\nEstratifikazioa burutzea beharrezkoa da eztei capricoleum, alstromeria, abrikot, amona, gaztainondoak, berbena, magnolia txinako mahatsa, izpilisa, Rhodiola rosea, irasagarra hazteko.\nlandatzea baino lehen, komenigarria da kimuak mantentzea 7 minutu barru, permanganato potasikoaren ehuneko erdi konponbide batean;\ngero urarekin eta lurrean garbitu urarekin garbitu;\n30 cm-ko tartea errespetatuz, landareak joera pean landatzen dira, ia horizontalki, kimu apikala 5 cm-ra sakontzen dute.\nGinseng-ek hiru urterekin fruituak emango ditu. Ustiategien udaberrian landatzea posible da, hobe da apirilean edukitzea, baina landaketa-materiala udazkenean prestatzen da eta prikopanim gordeta lurrean.\nGarrantzitsua da! Landareko substantzia optimoki erabilgarriak 6 urte inguru metatzen dira, eta gero metaketa motelduz. Adin horretako sustraiak medikuntzan baloratzen dira.\nEtxean ginseng ona eta osasuntsua nola hazten den jakiteko, landare berezia zaintzen duen arauak jarraitu beharko zenituzke. Arau hauek oso sinpleak dira:\naire hezetasuna ez da% 80 baino handiagoa eta lurzoruaren hezetasuna% 70;\nureztatu beharra dago, permanganato potasioko% 0,5ekoa gehitu behar zaio;\nlandarearen bizitzako lehen urtean, eskuz egin beharrekoa da eskuz egin beharrean;\nabuztuan, fruituak heldu direnean, egunero eguzki-argia behar dute goiz eta arratsaldez.\nUreztatzeak astean bitan baino gehiago egin behar dira. Uraren tasa eguraldia eta klima araberakoa izango da, baina lauki karratu bakoitzeko 9 litro baino gehiagokoa da.\nUdazkenean, uzta ondoren, oheak 2 cm-ko biohumusez estalita daude eta hotzak eta sustraiak hotz kaltetzen ditu eta elikadura osagarri ona da. Udaberrian eta udazkenean, egurrezko errautsak ere gehitu dira, 200 g ongarri horri gehituz plaza karratu bakoitzeko.\nBadakizu? Lurzorua askatzerakoan, zurtoina kaltetzen badute, erroak urte askotan irauten du. Baldintza onetan, hazkundea berreskuratzen da.\nWonder root, basatia hazten dena, ez da gaixotasunen menpe dagoelako, talde txikietan hazten baita. Etxean ginseng oheen arrakasta landatzeko Izurri eta gaixotasunen aurkako borrokan eginkizun nagusia nekazaritzako teknologiei esleitzen zaio:\nkalitate handiko lurzorua eta ondo ustiagotutako materia organikoa;\nlandaketa osasuntsua eta hazia tratatzea;\nertzetako drainatze egokia eta gehiegizko ura isuri;\ngainazalen edukia garbi eta soltean;\nlandaketa-laboreak landatzea isolamendua.\nLandare honen landaketak barazkiei eragiten dioten gaixotasunen aurrean daude. Ohikoena gaixotasuna da anthracnosis, eguzki zuzeneko esposizio luzea dela eta sortzen da. Aldi berean, hostoetan orban marroi handiak eratzen dira, denbora lehortzen denean. Gaixotasun hau beste landare batzuetara aldatzea da, eremu zabaletan eragina baitu. Prebentzioa - zuhaixkak Bordeleko nahasketarekin tratatzen dira.\nGaixotasun arriskutsuenetako bat fusarioa da, landareen hazkundea eragiten duena. Agente kausatzailea lurzoru sakonean dago; oso zaila da gaitz hau borrokatzea. Ginseng oheek gladiolek, pepinoak eta beste landareak hazten dituzten tokietatik urrun egon behar dute. Gaixotasun hori saihesteko, hilean behin busti behar da potentziazko permanganatoaren ehuneko erdi soluzioa bi eremu bakoitzeko laukitxo bakoitzeko.\nLandare helduek usteldu lehorrak dituzte, itxura zoragarria dute eta erroa kolore zikina bihurtuko da. Prebentzioan, karea hidratatuta bi ehuneko soluzio prozesatuan datza, 20 eremu karratuko litro bakoitzeko.\nIzurriak arriskutsuak alanbre eta txapelak dira. Haiekin aurre egiteko metodo nagusiak - bilketa eta suntsipena.\nLandarearen propietate onuragarriak direla eta, gaixotasun guztietarako panazea da ia. Erro-propietateak:\ngorputza indartzen du, immunomoduliruyuschim izatea;\nNerbio-sisteman eragin positiboa du, estresa laguntzen du eta aldi berean apatia kentzen du;\nbihotza eta odol-indarrak sendotzen ditu, odolaren presioa erregulatzen du;\nminbiziaren zelulen hazkundea geldiarazteko gai da, mediku ikerketek frogatzen dute;\nmirari erro hau gizonentzat erabilgarria da, gizonezkoen boterea berreskuratzen duena, eta emakumezkoentzat foru hormonal berreskuratzeko bide gisa balio du;\nMemoria, garuneko jarduera onuragarria eta odola ongi ateratzen du;\nGinseng prestakinak kosmetikan erabili dira azala eta ilea tratatzeko.\nBadakizu? Erroa luzea da. 1905ean, erregistro guztiak hautsi zituen kopia bat aurkitu zuten. Bere adina 200 urte zegoen eta 600 g-ko pisua zuen eta 5000 dolar saltzen zituen.\nLore mirakular honen abantailak ezagutu, zure patioa hazteko ahalegina egin dezakezu, onura ekarriko duena.\nAntzar beltza hungariarrak\nUra Hyacinth edo Eichorn landatzea eta zaintzea\nThuja gela: lurreratzea, zainketa, hazkuntza\nLush landare zainzuriak Cirrus: zaindu zion etxean, argazki\nNola behar bezala eta zenbat ura idazten du\nFicus robusta: etxeko laguntza\nGeranioei arreta eskaintzen die, landare bat nola landu\nFrantziako barietate zaharra - Chardonnay mahatsa\nAntzarak jotzen dituzten arrazoiak\nTomate gozo eta sendagarriak "Ahatetxoa": barietatea, fruituaren ezaugarriak eta laborantza gomendioak deskribatzea\nTropikalak Dracaena Marginata - etxeko landare ezagunenetako eta erabilgarrienetakoa\nCopyright 2019 \_ Online larre nekazaria \_ Nola independentean hazten ginseng herrialdean?


EAk babes eta elkartasun osoa adierazi dio Aminetu Haidar saharar aktibistari | EA - Eusko Alkartasuna\nHasiera » Gaurkotasuna » EAk babes eta elkartasun osoa adierazi dio Aminetu Haidar saharar aktibistari\nEAk babes eta elkartasun osoa adierazi dio Aminetu Haidar saharar aktibistari\nEAk Marokoko Gobernuaren aurrean behar diren gestio guztiak egin ditzala exijitu dio espainiar Gobernuari, Haidar El Aaiunera itzuli ahal izan dadin.\nEusko Alkartasunak elkartasuna adierazi dio Aminetu Haidar saharar aktibistari; izan ere, Haidarrek hamar egun bete ditu jada gose greban Lanzaroteko aireportuan, Marokoko Gobernuak El Aaiunetik kanporatu ondoren.\nSaharar herriaren aldarrikapenarekin bat eginez, EAk independentziaren aldeko sahararren borroka babesten du eta Haidar bere herrira itzuli ahal izateko behar diren gestio politiko guztiak egin ditzala eskatu dio espainiar Gobernuari.\nHalaber, Mendebaldeko Saharan Marokok Giza Eskubideen Adierazpen Unibertsala aplika dezala exijitzeko eskatu die EAk espainiar Gobernuari eta Nazio Batuei, bai eta autodeterminazioari buruzko erreferendum bat ere egin dadila.


Kulturari edo beharrari lotuta al dago sexualitatea? - Tolosaldea - Tolosaldeko ataria\nKulturari edo beharrari lotuta al dago sexualitatea?\nTolosaldeko Ataria 2018-04-14 15:32\nHarreman erotikoak eta horien maiztasuna bizi garen gizartearen ohituren araberakoa al da? Kulturak eragina du edo behar fisikoa da gehiago? Hori izan da gure gaurko gai nagusia, Jon Imanol Etxabe sexologoaren laguntzarekin jorratu duguna.


CHUN-KYU PARK-EN HEGO KOREAKO “MOULD” FILM LABURRAK IRABAZI DU BILBOKO DOKUMENTALEN ETA FILM LABURREN NAZIOARTEKO JAIALDIAREN (ZINEBI) SARI NAGUSIA – Bilbao Kultura\nHome » Berriak » Bilbao Kultura @eu » CHUN-KYU PARK-EN HEGO KOREAKO “MOULD” FILM LABURRAK IRABAZI DU BILBOKO DOKUMENTALEN ETA FILM LABURREN NAZIOARTEKO JAIALDIAREN (ZINEBI) SARI NAGUSIA\nAitor Gutiérrezen “Anómalo” lanak Euskal Zinearen Sari Nagusia lortu du, eta Javier Maciperen “Os meninos do rio” filmak Zine Espainiarraren Sari Nagusia; Adam Breier zinegile kubatarraren “Marea” lanak lortu du Film Latinoamerikar Hoberenaren Saria.\nZINEBIren 56. edizioaren amaiera ekitaldia Unax Ugalde eta Goya Toledo antzezleek aurkeztuko dute, eta GAUR ospatuko da Arriaga Antzokian. Ekitaldian, sari guztiak banatzeaz gain, hil ondorengo Ohorezko Mikeldia emango zaio Alex Angulo antzezleari. Horrez gain, Zinebi 56k berriztatu duen Raúl Peñaren “Más allá de Bilbao” (1961) film labur dokumentala ere eskainiko da.\nBIHAR, larunbata, saria irabazi duten jaialdiko lan guztiak proiektatuko dira, arratsaldeko 18:00etatik aurrera, Arriaga Antzokian.\nBilbon, 2014ko azaroaren 21ean. Chun-Kyu Park Hego Koreako zinegilearen “Mould” (2014) fikziozko film labur dokumentalak irabazi du Bilboko Dokumentalen eta Film Laburren Nazioarteko Jaialdiaren (ZINEBI) 56. Edizioko Sari Nagusia. 15 minutu baino pixka bat gehiago irauten duen eta Aitor Gutiérrez euskal zuzendari gazteak egin duen “Anómalo” fikziozko lanak irabazi du Euskal Zinearen Sari Nagusia, Javier Maciperen “Os meninos do rio” filmak lortu du Zine Espainiarraren Sari Nagusia. Azken hori ere fikziozko lana da.\nHorrez gain, Adam Breier zingilearen “Marea” film kubatarrak lortu du Film Latinoamerikar Hoberenaren Saria. Zinebiko aurtengo edizioan 65 film lehiatu dira Sekzio Ofizialean.\nSarituen zerrenda gaur goizean aurkeztu du ZINEBI 56ko epaimahaiak. Aurtengo epaimahaiko kideak hauek izan dira: Alberto García Ferrer, Asociación de Televisiones Educativas y Culturales Iberoamericanas izenekoaren Idazkari Nagusia; Carlos Balagué zinegile, kritikari eta saiakeragile katalana, Ingrid Mwangi multimedia artista keniarra, Olga Pärn zinegile bieloerrusiarra eta Jon Sistiaga euskal kazetaria.\nZINEBIren 56. edizioaren amaiera ekitaldia Unax Ugalde eta Goya Toledo antzezleek aurkeztuko dute, eta GAUR ARRATSALDEAN ospatuko da Arriaga Antzokian (20:00etan). Ekitaldian, sari guztiak banatzeaz gain, hil ondorengo Ohorezko Mikeldia emango zaio duela denbora gutxi hil den Alex Angulo antzezleari. Saria Mayda Zabala emazteak eta Dodó alabak jasoko dute.\nHorrez gain, amaiera ekitaldian, 1961ean Raúl Peña zinegile beteranoak egin zuen “Más allá de Bilbao” film labur dokumentala eskainiko da. ZINEBIren ekimenari esker orain berriztatu den film laburra, Itsasadarrari eta garai hartako Bilboko hiriguneei buruz koloretan egindako lehenengo erretratutzat har daiteke.\nZine dokumentalaren atalean, Urrezko Mikeldia Morgan Knibberen “Shipwreck” (Herbehereak, 2014, 15 min.) filmak jaso du, eta Felipe Bustosen “Nae pasaran” (Britainia Handia, 2013, 13,24 min.) dokumentalak irabazi du Zilarrezko Mikeldia.\nFikziozko film hoberenaren Urrezko Mikeldia, Milad Alamiren eta Aygul Bakanovaren “Void” (Danimarka, 2014, 17 min.) lanak irabazi du, eta kategoria horretako zilarrezko Mikeldiari dagokionez, Petros Silvestrosen “Mike” (Britainia Handia, 2014, 8 min.) filmak jaso du.\nAnimazioaren atalean, Urrezko Mikeldia Tomek Duckiren “Laznia” (Polonia, 2013, 4 min.) lanak irabazi du, eta Jossi Malisen “Bendito machine V-pull the trigger” (Espainia, 2014, 12 min.) filmak jaso du Zilarrezko Mikeldia.\nERANSKINA: ZINEBI 56KO SARIEN ZERRENDA\n“MOULD”, Chun-Kyu Park (Hego Korea)\n“ANÓMALO”, Aitor Gutiérrez (Euskadi)\n“OS MENINOS DO RIO”, Javier Macipe (Espainia/Portugal)\n“MIKE”, Petros Silvestros (Britainia Handia)\n“VOID”, Milad Alami / Aygul Bakanova (Danimarka)\nFIKZIO KATEGORIAKO AIPAMEN BEREZIA\n“MI VIDA ES EL CINE”, Bogdan Toma / Fernando Cayo (Espainia)\n“BENDITO MACHINE V-PULL THE TRIGGER”, Jossie Malis (Espainia)\n“ŁAŹNIA (BATHS)”, Tomek Ducki (Polonia)\n“NAE PASARAN”, Felipe Bustos Sierra (Britainia Handia)\n“SHIPWRECK”, Morgan Knibbe (Herbehereak)\n“MAREA”, Adam Breier (Kuba)\n← BILBOKO DOKUMENTALEN ETA FILM LABURREN NAZIOARTEKO JAIALDIAK (ZINEBI) 1961EKO “MÁS ALLÁ DE BILBAO” FILM LABUR DOKUMENTALA AURKEZTUKO DU BIHAR, GURE HIRIARI BURUZ KOLORETAN EGINDAKO LEHENENGO ERRETRATUETAKO BAT\nBIDEBARRIETAKO LIBURUTEGIAK UNAMUNOREN ETA ORTEGA Y GASSETEN ARTEKO DESADOSTASUNEI BURUZKO HITZALDIA JASOKO DU BIHAR, ORTEGAREN IKASKETA ZENTROKO JAVIER ZAMORAREKIN →


Eskaintza aktiboa | Allartean\n2020-07-13 -n allartean-kargitaratuta\nUrte batzuetatik hona eskaintza aktiboaren kontzeptua erabili izan dute osasungintzan. Kontzeptu interesgarria iruditzen zait, egun oso modu murriztuan erabiltzen badute ere.\nKontzeptua Kanadatik eta Galesetik inportatu omen dute:\nOsasun-arreta hizkuntza gutxituan bermatzeko kanadarrek eskaintza aktiboa proposatu dute: aukerazko hizkuntza ofiziala erabiltzeko\ngonbidapena, ahozkoa zein idatzizkoa, erabiltzailea osasun-zerbitzuetara bertaratzen den bakoitzean, betiere eskaera baino lehenago eta erabiltzaileak eskatzera behartu gabe. http://www.osagaiz.eus/article/view/160/181\n“Bezeroak” ez du eskatu behar, eskaini behar zaio. Zerbitzua egokitu behar da: erabiltzailearen balizko beharrak identifikatu eta asetu. Bezeroaren eskubidea da, bai. Hori inork ez du zalantzatan jartzen. Baina erakundearen betebeharra ere bada (ez da hautazko kontu bat).\nNonbait entzuna dut, hizkuntza gutxituek ez dietela ekonomiaren legeei estu-estu jarraitzen. Ekonomian eskaintzak eskaerari jarraitzen dio. Jendeak zer nahi duen, merkatuak horixe eskaini, prezio onean. Hizkuntza gutxituen kasuan, ordea, eskaerak eskaintzari jarraitzen dio. Eskaintza ona eta kalitateazkoa den neurrian, hiztunak orduantxe eskatuko dute: orduantxe hautatuko dute.\nEuskaraldia dator, eta entitateetan ariguneak antolatzera goaz: barne zein kanpo. Kanpo ariguneen baitan eskaintza aktiboaren ideia dagoela iruditzen zait. Eta, egia esanik, ni neu ideia horrekin konformatuko nintzateke. Pozik geratuko nintzateke, Euskaraldiak entitateetan horretarako, behinik behin, balio badu. Hots, entitateak bere baitarik eskaintza aktiboari buruzko gogoeta propio bat egiten badu: euskara nola eskaini era aktiboan, ze nolako dispositiboak antolatu, gure “bezeroak” euskararen bidea hauta dezaten. Ni neu, horrekin konforme!\nKategoria Sailkatu gabea, etiketak Entitateak, EskaintzaAktiboa, Euskalgintza, Euskaraldia by allartean. Gorde lotura.


Aurrekoa Otsaila 16 Ostirala Hurrengoa\nOtsaila 16 • 17:30 • Casares K.E. (Altza-Larratxo) Haurrak\nIzen-ematea: otsailaren 1etik aurrera.\nOtsaila 16 • 20:00 • El Nido taberna (Alcalde José Elósegui, 130) (Altza-Larratxo) Antzerkia eta Dantza\nOtsaila 16 • 20:00 • La Taberna (Karmengo Andre Maria, 45) (Egia) Antzerkia eta Dantza\nGorputz eta etxerako jaboi naturala\nOtsaila 16 • 17:00 - 20:00 • Tailerrak\nTailer honen lehen zatian edozein xaboi egiteko beharrezkoa den prozesua ikasiko dugu eta hori praktikan jarriz eta olioa berrerabiliz etxerako xaboi bat egingo dugu.\nOtsaila 16 • 20:00 • Etxarriene (Elenategi 2, Martutene) (Loiola-Martutene) Antzerkia eta Dantza\nPoltsiko Sorkuntza Lehiaketaren aurtengo edizioko komedia irabazlea. Hiru pieza labur satirikoz osatutako antzezlan "klandestinoa" da, musika eta dantzarekin batera, tradizioa eta gaur egungo errealitatea nahasten dituena: aurreiritzi sozialak, berdintasunaren aldeko emakumearen borroka, eta abar.\nInformazio gehiago: XXVII. Poltsiko Antzerkiaren Jaialdia\nOtsaila 16 • 17:30 - 19:30 • Tabakalera Tailerrak